சிறந்த நிர்வாக முறைக்கு ஐந்தாண்டு (5) திட்டம்  பி.டி.பி.டி.என். அதிகாரப்பூர்வ அறிவிப்பு

கோலாலம்பூர், ஜூலை 30-

சிறந்த நிர்வாகம், நாணயம் மற்றும் வியூகத்தின் அடிப்படையில் சேமிப்பையும் கடனளிப்பையும் சிறந்த முறையில் நிர்வகிப்பதற்கான ஐந்தாண்டு திட்டத்தை தேசிய உயர் கல்விக் கழகம் (பி.டி.பி.டி.என்.) நேற்று அறிவித்தது. பி.டி.பி.டி.என். வியூகத்திட்டம் 2021-2025 எனும் அத்திட்டத்தை அதன் அதிகாரத்துவ முகநூல் அகப்பக்கத்தில் பி.டி.பி.டி.என். தலைவர் டத்தோ வான் சைஃபுல் வான் ஜான் தொடக்கி வைத்தார்.

பி.டி.பி.டி.என். வியூகத்திட்டம் 2021-2025  இவ்வாண்டு தொடங்கி அடுத்த 5 ஆண்டுகளுக்குத் தேவையான திட்டங்களையும் நோக்கங்களையும் வரையறுக்கும் ஓர் ஆவணமாகும். அரசாங்கத்தின் கொள்கை மற்றும் நோக்கங்களுக்கு ஏற்ப இது வகுக்கப்பட்டுள்ளது. இதனை அடிப்படையாகக் கொண்டு, பி.டி.பி.டி.என். அதன் நிதியளிப்பை ஆக்ககரமான வகையில் நிர்வகிப்பதை உறுதி செய்ய முடியும். அக்கழகத்தின் நோக்கமும் கடமைகளும் நிறைவேறுவதற்கான வழிகாட்டியாக விளங்குவதற்கு இந்த வியூகத் திட்டம் அவசியமாகும் என வான் சைஃபுல் கூறினார்.

2025 ஆம் ஆண்டு பிறக்கும்போது மிகவும் முக்கியமான புத்தாக்கம் வாய்ந்த உயர் கல்வி நிதிக் கழகமாக பி.டி.பி.டி.என். செயல்படுவதற்கு ஐந்து (5) வியூகங்கள் அடையாளம் காணப்பட்டுள்ளன. அவற்றில்:

i. எஸ்.எஸ்.பி.என். எனும் தேசியக் கல்வி முதலீட்டுத் திட்டத்தை மலேசியாவில் முதன்மை கல்வி சேமிப்பாக உருவாக்குவது;

ii. கல்விக் கடனுதவி நிர்வாகம் நாட்டின் முதன்மையான தனித்தன்மை வாய்ந்த கல்விக் கடனுதவி நிர்வாகமாக அதிகாரம் பெறுவது;

iii. கல்விக் கடனை திரும்ப வசூலிக்கும் நிர்வாக முறையை மேலும் ஆக்ககரமானதாக மாற்றுவது;

iv. உகந்த வருமானத்தை கொண்டு வரக்கூடிய நிதி மற்றும் முதலீட்டு வியூகத்தை அமல்படுத்துவது; மற்றும்

v. மிகவும் ஆக்ககரமான, விவேகமான நிறுவனமான இதனை உருவாக்குவது ஆகியன.

ஐந்தாவது வியூகத் திட்டத்தின் கீழ், இக்கழகத்தின் தோற்றமும் மொத்தத்தில் அதன் முத்திரையும் இன்னும் ஆக்கப்பூர்வமான வகையில் மேம்படுத்தப்படும். தரவுகளின் நிர்வாகமும் இப்படித்தான் மேன்மை அடையும். செயற்கை நுண்ணறிவு வாயிலாக இது செயல்படுத்தப்படும் என வான் சைஃபுல் குறிப்பிட்டார்.

தற்போது வரையப்பட்டுள்ள இந்த ஐந்தாண்டு திட்டம் ஒரு புதிய கட்டத்தை நோக்கி இக்கழகத்தை இட்டுச் செல்வதுடன் ஓர் உயரிய தோற்றத்தை இதற்கு வழங்குவதற்கான வழிகாட்டியாக விளங்கும் என அவர் சொன்னார். மேலும், இதன்பால் மக்களின் நம்பிக்கையையும் இது அதிகரிக்கும் என்றார் அவர்.

கல்விக்காக கடனைக் கொடுப்பதும் கடனை திரும்ப வசூலிப்பதும் மட்டும் அல்லாது பிள்ளைகள் சேமிக்கவும் அவர்களின் வெற்றிக்கான வாய்ப்பையும் இது வழங்குகிறது என தமது தொடக்க உரையில் அவர் கருத்துரைத்தார். இங்கு அடையாளம் காணப்பட்டுள்ள ஐந்து வியூகங்களும், தேசியக் கல்வி சேமிப்புத் திட்டத்தை (எஸ்.எஸ்.பி.என்.) ஒரு முக்கியமான கல்வி சேமிப்பாக மாற்றும் என்பதில் சந்தேகமில்லை என்றார் அவர்.

இதனிடையே, நாட்டின் முன்னணி கல்விக் கடனுதவிக் கழகம் என்ற வகையில் தரமான பட்டதாரிகளை உருவாக்கும் அரசாங்கத்தின் நோக்கத்திற்கு ஏற்ப பி.டி.பி.டி.என். செயல்படுவதாக அதன் தலைமை நிர்வாகி அஹ்மட் டாசுக்கி அப்துல் மாஜிட் கூறினார். பல்வேறு தரப்பினரின் ஒத்துழைப்புடன் அமலாக்கம் காணவிருக்கும் இந்த ஐந்து வியூகங்களின் வாயிலாக 2025 க்குள் உயர் கல்விக்கான பிரதான சேமிப்பு மற்றும் நிதி நிர்வாகக் கழகமாக இது உருவாகும் என அவர் நம்பிக்கை தெரிவித்தார்.

கடந்த 1997 இல் பி.டி.பி.டி.என். தொடங்கப்பட்டது முதல் 2021 மே 31 ஆம் தேதி வரையில் இக்கழகம் இதுவரை 35 லட்சத்து 10 ஆயிரம் மாணவர்களுக்கு 63.82 பில்லியன் வெள்ளி வரைக்குமான கடனுதவியை வழங்கியுள்ளது. மொத்தம் 49 லட்சத்து 80 ஆயிரம் எஸ்.எஸ்.பி.என். கணக்குகளின் வாயிலாக 899 கோடி வெள்ளி சேமிப்பை பதிவு செய்துள்ளது.


சரவா பள்ளிகளுக்கான வெ.125 கோடி குத்தகை.

கோலாலம்பூர்,

சரவா கிராமப்புற பள்ளிக்கூடங்களுக்கான வெ.125 கோடி பெறுமானமுள்ள குத்தகை வழங்கப்பட்டது தொடர்பில் முன்னாள் பிரதமர் டத்தோஸ்ரீ நஜீப் துன் ரசாக்கின் மனைவி ரோஸ்மா மன்சோர் மீது இவ்வாரம் புதிய குற்றச்சாட்டுகள் சுமத்தப்படும் என்று எதிர்பார்க்கப்படுகிறது.அவருடன், அவரின் முன்னாள் பத்திரிகைச் செயலாளர் டத்தோ ரிஸால் மன்சோர் மீதும் குற்றச்சாட்டுகள் பதிவாகும் என்று நம்பப்படுகிறது. இத்தகவலை மலேசிய ஊழல் தடுப்பு ஆணையத்தின் (எம்.ஏ.சி.சி.) அணுக்கமான வட்டாரம் கூறியிருப்பதாக செய்தி கசிந்துள்ளது.

Read More: Malaysia Nanban Tamil Daily on 13.11.2018


மக்களுக்காக குரல் கொடுத்தது நண்பன்.  செந்தூல் சிமிந்தி ஆலையை மூட உத்தரவு பிறந்தது.

(பார்த்திபன் நாகராஜன் / தி.க. காளிதாசன்) கோலாலம்பூர்.

செந்தூலில் செயல்பட்டு வரும் சிமிந்தி ஆலையை உடனடியாக மூட தாம் உத்தரவிட்டுள்ளதாக பத்து தொகுதி நாடாளுமன்ற உறுப்பினர் பி. பிரபாகரன் நேற்று கூறினார். இதன் மூலம் மலேசிய நண்பன் முன்னெடுத்த சிமிந்தி ஆலை விவகாரத்திற்கு வெற்றி கிடைத்துள்ளது. செந்தூல் மார்க்கெட் முன்புறம் ஒய்.டி.எல். நிறுவனத்திற்கு சொந்தமான சிமெந்தி ஆலை கடந்த 14 ஆண்டுகளாக செயல்பட்டு வருகிறது.சிமெந்தி ஆலையை சுற்றி பல பள்ளிகள் உள்ளன. இந்த ஆலைக்கு வந்து செல்லும் லோரிகளால் பள்ளியில் படிக்கும் மாணவர்களின் உயிருக்கு அச்சுறுத்தலாக உள்ளது.

Read More: Malaysia Nanban Tamil Daily on 31.12.2019


பாலியல் உறவு என்பது கடவுளின் பரிசு” - போப் பிரான்ஸிஸ்

போப் பிரான்ஸிஸ்,  ஃப்ரான்ஸ் நாட்டைச் சேர்ந்த இளைஞர்களிடம், “ பாலியல் உறவு என்பது கடவுளின் பரிசு, தவறான ஒரு விஷயம் அல்ல” என்று கூறியுள்ளார். போப்,ஃப்ரான்ஸ் நாட்டிலுள்ள கிரோனபில் டியோசிஸ் உள்ள கத்தோலிக்க இளைஞர்களிடம் கலந்துரையாடினார். அப்போது,” பாலியல் உட லுறவு என்பது தவறானது இல்லை,  அது கடவுளின் பரிசு. அது நெடுவாழ்க்கை ஆணும் பெண்ணும் மகிழ்ச்சியாக வாழ்வதற்காக படைக்கப்பட்டது. அதை நாம் பாதுகாக்க வேண்டும்” என்று குறிப்பிட்டுள்ளார்.

மேலும், ”அந்த பரிசை நாம் பார்னோகிராபி என்னும் பாலிய வயது படங்களை பார்பதன் மூலம் இழந்துகொண்டிருக்கிறோம். இந்த பார்னோகிராபி பட ங்களை பார்பதன் மூலம் பாவங்களை சேர்த்துகொண்டிருக்கிறோம். இது பாலியல் உறவின் மேல் உள்ள காதல் இல்லை.” என்றார். ”இந்த பரிசு அன்பை வெளிப்படுத்தவும், வாழ்க்கையை உருவாக்கமும்தான் படைக்கப்பட்டது” என்று கூறியுள்ளார். இறுதியில், திருமணத்திற்கு முன்பு உடலுறவு குற்றச்செயல், திருமணத்திற்கு பின் உடலுறவை தள்ளிவைப்பது, எல்லாம் தவறானது என்று கலந்துரையாடலில் தெரிவித்துள்ளார்.


வெ.300 க்கு கெலிசா திருட்டுக் கார் விற்பனை!

தாமான் போலி டெக்னிக் கேங் ஃபேண்டி என்னும் கார் திருட்டுக் கும்பல் விற்ற கெலிசா காரை வெ. 300க்கு வாங்கிய முகமட் பிர்டா வுஸ் ஹமிட் அல்லது பேபி மோக் 19 என்பவரை விசாரணை யின் பொருட்டு போர்ட் டிக்சன் காவல்துறை தேடி வருவதாக தலைமை காவல் அதிகாரி சூப்ரிடெண்ட் அட்ஜில் அபு ஷா தெரிவித்தார். இந்த மாதத்தின் தொடக்கத் தில் கேங் ஃபேண்டி யைச் சேர்ந்த நால்வரைக் கைது செய்ததன் வழி இந்தப் பகுதியில் நிகழ்ந்து வந்த கார் திருட்டுக்கு ஒரு முற்றுப்புள்ளி வைக்கப்பட் டுள்ளதாகக் கூறப்படுகிறது. ஏறக்குறைய 24 வயதிலிருந்து 26 வயது வரையில் உட்பட்ட அந்த ஆடவர்கள் 19 கார் திருட்டுத் சம்பவங்களில் தொடர்புடையவர்கள் எனவும் ரவாங்கிலிருந்து வந்த இவர்கள் கடந்த 1 மாதமாக இந்தத் திருட்டுச் சம் பவங் களை மேற்கொண்டு வந்துள்ளதாகவும் அவர் குறிப்பிட்டார். இந்தக் கும்பலிடமிருந்து வெ.300க்கு கெலிசா காரை வாங்கிய மேலே குறிப்பிட்ட நபரை விசாரணையின் பொருட்டு காவல்நிலையத்திற்கு வருமாறும் அரைப் பற்றிய விவரமறிந்த பொது மக்கள் 017- 4220322 என்ற எண் ணில் விசாரணை அதிகாரி இன்ஸ் பெக்டர் அக்மாலைத் தொடர்புக் கொள்ளுமாறும் கேட்டுக்கொள் ளப்படுகிறார்கள்.


2017 இல் வேலையிழந்தனர் 40000 பேர்!

நாட்டின் வளர்ச்சிக்காக பாடுபட்ட பாட்டாளி வர்க்கத்தினர் ஆட்குறைப்புக்கு ஆளாகும் போது முறையான இழப்பீடின்றி நிர்க்கதியாக விடப்படும் சம் பவங்கள் அதிகரித்து வரும் வேளையில் அவர்களுக்கு முறையான இழப்பீடு கிடைப்பதற்கு வகை செய்யும் சிறப்பு காப்புறுதித் திட்டத்தை விரைவில் அமல்படுத்தக்கோரி, பாட்டாளி மக்கள் நேற்று நாடாளு மன்றத்திற்கு வெளியே திரண்டனர். கடும் வெய்யிலையும் பொருட்படுத்தாமல் நாடாளுமன்ற கட்டடத்திற்கு வெளியே பல்வேறு பதாகைகளை ஏந்திய வண்ணம் அவர்கள் தங்கள் உள்ளக்கு முறலை வெளிப்படுத்தியது நாடாளுமன்ற உறுப்பினர்களின் கவனத்தை ஈர்த்தது. முதுமை நிறைந்த இந்த காலக்கட்டத்திலும் தாங்கள் போராட வேண்டி யுள்ளது என்று அவர் தங்கள் வேதனையை தெரிவித்தனர். ஆட்குறைப்புக்கு ஆட்பட்ட தொழிலாளர்களின் நலனுக்காக சிறப்பு காப்புறுதித் திட்டம் விரைவாக அமலுக்கு வர வேண்டும் என்று இவர்கள் கோரிக்கை விடுத்தனர். ஜொகூர், நெகிரி செம்பிலான், பேரா, சிலாங்கூர் ஆகிய நான்கு மாநிலங்களில் ஏறத்தாழ 200 தொழிலாளர்கள் இந்த ஆர்ப்பாட்டத்தில் கலந்து கொண்டு தங்களின் தீராத வேதனையை வெட்ட வெளிச்சத்திற்கு கொண்டு வந்தனர். ஏறத்தாழ இரண்டு மணி நேரம் இவர்கள் கடும் வெயிலில் நின்று ‘வாழ்க தொழிலாளர்கள் தோழர்’ என்று முழக்கம் செய்தனர். இந்தக் காப்புறுதித் திட் டத்தை உடனடியாக அரசாங்கம் அமலுக்கு கொண்டு வர வேண்டும் என்று கோஷம் மாறி மாறி எழுந்தது. வேலை இழப்பு கடுமையான விவகாரமாக மாறி வருகிறது. 20,000 கையெழுத்துகள் கொண்ட மகஜர் ஒன்று மனிதவள அமைச்சர் ரிச்சர்ட் ரியோட்டிடம் வழங்கப்படும். 2009ஆம் ஆண்டிலிருந்து அரசாங்கம் சொல்லி வருகிறது. அதாவது சிறப்பு காப்புறுதித் திட்டம் அமலுக்கு வருகிறது. ஆனால் சட்டம் இதுவரை நாடாளுமன்ற தாக்கலுக்கு வரவே இல்லை என பிஎஸ்எம் கட்சியின் தொழிலாளர் பிரிவுத் தலைவர் சிவரஞ்சனி மாணிக்கம் பெருத்த ஏமாற்றத்துடன் தெரிவித்தார். இந்தத் தொழிலாளர் தோழர்களுக்கு பல எதிர்க்கட்சி நாடாளுமன்ற உறுப்பினர்கள் ஆதரவு தெரிவித்தனர். ஒரு முறை அமைச்சர் சொன்னார் சட்டம் வரு கிறது என்று. பிறகு மனிதவள துணையமைச்சர் வாக்குறுதி வழங்கினார். சட்டம் இதோ வருகிறது அதோ வருகிறது என்று தேர்தலுக்காக அரசு சித்து விளையாட்டு விளையாடுவது போல் இருக்கிறது. சில நிறுவனங்கள் இழுத்து மூடப்பட்டது. 2015ஆம் ஆண்டு 38,000 பேர் தங்களின் வேலையினை இழந்துள்ளனர். கடந்தாண்டு இந்த எண்ணிக்கை 40 ஆயிரமாக ஏறுமுகம் கண்டது. இந்த சட்டம் தாக்கல் செய்யப்படுவதானது அடிக்கடி ஒத்தி வைக்கப்படுவதற்கான காரணம்தான் புரியவில்லை. வேலை இழந்து வறுமைக் கோட்டிற்கு கீழே வாழும் தொழிலாளர் நிலை படு பரிதாபமானது. பொருளாதார மந்த நிலை காரணமாக 50 ஆயிரத்திற்கு மேற்பட்டோர் இவ்வாண்டு வேலை இழப்பர் என்று ஆரூடம் வலம் வருகிறது. பாட்டாளி வர்க்கம் இப்படியே பரிதவிக்க அரசு அனுமதிக்கலாமா?


டிஜி பிஸ்னஸ் திட்டம் 40% வரை வர்த்தக வளர்ச்சிக்கு உதவுகிறது

கோலாலம்பூர், அக். 22-

சிறியது முதல் பெரிய நிறுவனங்கள் வரையில் அனைத்து வகையான வணிகங்களுக்கும் இந்த 2020 ஆம் ஆண்டு மிகப்பெரிய மாற்றங்களை கொண்டு வந்துள்ளது. இந்த மாற்றங்களுக்கு ஏற்ப தங்களை தயார்படுத்திக்கொள்ளத் தவறிய பலர் தங்கள் விற்பனையிலும் இலாபத்திலும் சரிவை எதிர்நோக்கினர். எனினும், அதிகமானவர்கள் இன்னும் புரிந்து கொள்ளாத ஒரு மிகப்பெரிய விஷயம் இன்னும் உள்ளது: ஒரு வணிகத்தின் அடிப்படை நிலையில் மாற்றம் என்றால் குறைந்த வாய்ப்புகள் என்று அர்த்தமாகி விடாது. இப்போதெல்லாம் மெய்நிகரான எத்தனையோ பயனீட்டாளர்கள் இருக்கின்றனர். இவர்கள் நேரடியாக நம்மோடு உள்ளவர்களாக இல்லாதிருந்தாலும் இணையம் போன்ற மாற்று வழிகளின் வழி நம்மோடு நம் பயனீட்டாளர்களாக இருக்கின்றனர் என்பது மறுப்பதற்கில்லை.

பினாங்கில் தலைமையகத்தைக் கொண்ட கே.பி. சூன் ஹுவாட் (KB Soon Huat based in Penang) எனும் நிறுவனம இதற்கு சிறந்ததோர் எடுத்துக்காட்டாகும். இந்த சிரமமான காலத்தில் இந்நிறுவனம் அதன் இணையத்தள வழியான விற்பனைகளை 15 விழுக்காடு அதிகரித்துள்ளது.

இது தங்கள் குடும்பத்திற்குச் சொந்தமான நிறுவனம் என்றும் மோட்டார் சைக்கிள்கள் மற்றும் மோட்டார் உபரி பாகங்கள் விற்பனை சம்பந்தப்பட்டது என்றும் கே.பி. சூன் ஹுவாட் நிறுவனத்தின் நிர்வாக இயக்குநர் கூ சின் வேய் கூறினார். கடந்த 40 வருடங்களுக்கும் மேலாக பாரம்பரிய முறைப்படி செயல்பட்டு வந்துள்ள இந்நிறுவனம் டிஜிட்டல் முறைக்கு மாறியது ஒரு மிகப்பெரிய முன்னுதாரண மாற்றமாகும் என அவர் சொன்னார்.

டிஜிட்டல் முறைக்கு மாறியது முதல் நாங்கள் எங்கள் விற்பனைக்கான பொருட்கள் பற்றிய விவரங்களை சமூக வலைத்தளங்களில் பதிவேற்றம் செய்து வருகிறோம். எங்கள் பயனீட்டாளர் வட்டத்தையும் விரிவாக்கம் செய்துள்ளோம். எங்கள் கடைக்கு நேரடியாக வர இயலாதவர்கள் இணையம் வாயிலாக எங்கள் பொருட்களை வாங்கலாம்சு என்று அவர் சொன்னார். இணையம் வாயிலான விற்பனைக்கு கூடுதலாக மொத்த வியாபாரத்தை 40 விழுக்காடு வரை அதிகரிக்க தங்களால் முடிந்துள்ளது என்றார் அவர்.

இவரைப் போலவே, மை ஹோம் லைஃப் (MyHomeLife) எனும் நிறுவனத்தின் உரிமையாளரான காவ் சூன் ஹூனும் தனது கருத்துகளை பகிர்ந்துகொள்கிறார். சமையலறை மற்றும் கழப்பறைகளில்  பயன்படுத்தும் உபகரணங்களை இந்நிறுவனம் விற்பனை செய்கிறது. இதுவரை பினாங்கு மற்றும் வட மலேசியாவிலிருந்து மட்டுமே எங்களுக்கு வாடிக்கையாளர்கள் இருந்து வந்துள்ளனர். ஆனால், இப்போது நாட்டின் மற்ற பகுதிகளில் இருந்தும் அதிகமான வாடிக்கையாளர்கள் தங்களுடன் தொடர்புகொண்டு வருகின்றனர் என்று அவர் சொன்னார்.

இதுவரை விற்கப்படாமல் இருந்த, மேலும் அதிகமாக கையிருப்பு இருந்த பொருட்களை தங்களால் விற்றுத்தீர்க்க முடிந்தது என அவர் குறிப்பிட்டார்.  எங்கள் வாடிக்கையாளர்கள் இணையம் வாயிலான எங்கள் பொருட்களை நேரடியாகப் பார்த்து, வாங்கி விடலாம். எங்கள் வியாபாரமும் 20 விழுக்காடு வளர்ச்சிக்கண்டுள்ளது என காவ் சூன் ஹூன் குறிப்பிட்டார்.

சுருங்கச் சொன்னால் டிஜிட்டல் விற்பனை முறை குறிப்பாக இந்த சிரமமான காலத்தில் அதிகமான வர்த்தக வாய்ப்புகளுக்கு வழி வகுத்துள்ளது. இணையம் வாயிலாக தங்களின் வணிகங்களை மேம்படுத்த உதவுவதற்கு சிறிய மற்றும் நடுத்தர நிறுவனங்களுக்கு உதவ டிஜி பிஸ்னஸ் திட்டம் தயாராக உள்ளது. டிஜி பிஸ்னஸ் திட்டத்துடன் வரும் டிஜிட்டல் தீர்வுகளும் உபகரணங்களும் எளிய முறையிலான வணிகத்திற்கு நிறுவனங்களுக்கு உதவுகிறது. இதன் வழி வணிக உரிமையாளர்கள் சுமூகமாகவும் வசதியாகவும் செயல்படுவதற்கு வகை செய்ய முடியும். சற்றும் எதிர்பாராத இன்றையச் சுழலில் வணிக நிறுவனங்கள் இப்படித்தான் செயல்பட முடியும் என்பதற்கு இந்நிறுவனங்கள் சான்று.


இந்திய வீரர் அமெரிக்காவில் அதிரடி கைது!

அமெரிக்காவில் இந்திய தடகள விளையாட்டு வீரர் மீது பாலியல் தாக்குதல் வழக்கு பதிவு செய்யப்பட்டு அதிரடியாக கைது செய்யப்பட்டுள்ள சம்பவம் பரபரப்பை ஏற்படுத்தியுள்ளது.காஷ்மீரை சேர்ந்த தடகள விளையாட்டு வீரரான 26 வயது தன்வீர் ஹூசேனே இவ்வாறு கைது செய்யப்பட்டுள்ளார். அமெரிக்காவில் இடம்பெற்ற உலக பனிச்சறுக்கு சாம்பியன்ஷிப் விளையாட்டு போட்டியில் கலந்து கொள்ள தன்வீர் அமெரிக்க சென்றுருந்தார். இந் நிலையில், பெற்றோர் ஒருவர் தன்வீர் மீது பொலிசில் புகார் அளித்துள்ளனர். புகாரில் 12 வயது சிறுமிக்கு உணர்ச்சிபூர்வமாக முத்தம் கொடுத்தார் என்று ஹூசேன் மீது குற்றம் சாட்டப்பட்டுள்ளது. பெற்றோர்கள் அளித்த புகாரின் பெரில் பொலிசார் தன்வீர் மீது வழக்கு பதிவு செய்து கைது செய்துள்ளனர். எனினும், தன்வீர் இந்த குற்றச்சாட்டை மறுத் துள்ளார்.முன்னதாக, தன்வீர் ஹூசேனுக்கு அமெரிக்க விசா மறுக்கப்பட்டது. ஆனால், இந்த போட்டி நடைபெற்ற சரானாக் லேக்கிலுள்ள பள்ளி மாணவர் களும், அதிகாரிகளும் இந்த விளையாட்டு வீரருக்காக வாதாடிய பின்னர் அவருக்கு விசா வழங்கப்பட்டது நினைவுக் கூரதக்கது.


மக்களுக்கு சுமை தரும் 2.50 % வட்டி விகிதம்  இனியும் பணிக்குழு ஏன்?

கோலாலம்பூர், செப். 10

பணவீக்கத்தை கட்டுப்படுத்த முடியாத ஒரு பணிக்குழு எதற்காக? அதை உடனடியாக கலைத்து விடுங்கள் என்று ஜசெக தலைவர் லிம் குவான் எங்  நேற்று குறிப்பிட்டார்.

ஓபிஆர் என்ற உடனடி வட்டி விகிதம் 2.50 விழுக்காடாக  உயரும் என்று பேங்க் நெகாரா அறிவித்துள்ள நிலையில் இப்படி ஒரு பணிக்குழு  செயலற்றது, தேவையற்றது, ஆற்றல் இல்லாதது என்பது தெரிந்து விட்டது  என்றார் அவர்.
பண வீக்கத்தை கட்டுப்படுத்தவே இந்த ஓபிஆர் வட்டி விகிதம் அமல்படுத்தப்படுவதாக பேங்க் நெகாரா கூறுகிறது. அமைச்சர் அனுவார் மூசா தலைமையிலான இந்த பணிக்குழு இனி எதற்காக?

பண வீக்கம் கட்டுப்பாட்டில் இருக்கிறது என்று  அனுவார் மூசா தொடர்ந்து பேசி வருகிறார். ஆனால் நாட்டு மக்களுக்கு குறிப்பாக கடன் பெற்றுள்ள அடித்தட்டு மக்களுக்கும் நடுத்தர மக்களுக்கும் பெரும் சுமையை ஏற்படுத்துகின்ற மத்திய வங்கியின்  இந்த கடன் விகிதத்தை அவர்களால் தடுக்க முடியவில்லையே என்றார் அவர். இதோடு 3 முறை இந்த வட்டி விகிதம் உயர்த்தப்பட்டிருக்கிறது. வட்டி விகிதத்தை மத்திய வங்கி உயர்த்தியிருப்பதன் மூலம் அனுவார் மூசாவின் அறிக்கையை அது புறந்தள்ளியிருக்கிறது என்றே அர்த்தமாகிறது.

கடந்த ஜூன் மாதம் 3.4 விழுக்காடாக இருந்த பயனீட்டாளர்களுக்கான பொருள் விலைகள் ஜூலை மாதத்தில் 4.4 விழுக்காடாக உயர்ந்திருக்கிறது. அப்படி என்றால் விலைவாசிகளை கட்டுப்படுத்தவும் பண வீக்கத்தை கட்டுப்படுத்தவும் இந்த பணிக்குழு என்ன செய்கிறது. பண வீக்கத்திற்கு எதிராக ஒரு ஜிகாத் புனிதப் போரை தொடக்க இந்த குழு செயல்படும் என்று அனுவார் மூசா வீரவசனம் பேசியிருந்தார். ஆனால் அப்படி ஒன்று நடக்காத போது இப்படி ஒரு குழுவை கலைத்து விடுவதே நல்லது என்றார் அவர்.

பண வீக்கத்தை கட்டுப்படுத்த அரசாங்கம் அமைத்த பணிக்குழுவில் அனுவார் மூசா தலைவராகவும் நிதியமைச்சர் தெங்கு ஸஃப்ருல், உணவுத் துறை அமைச்சர் ரோனால்ட் கேண்டி, உள்நாட்டு வாணிப பயனீட்டாளர் துறை அமைச்சர் அலெக்ஸாண்டர் நந்தா லிங்கி ஆகியோர் உறுப்பினர்களாக இடம் பெற்றுள்ளனர்.


ஒரு கோடி வாக்காளர்களை சென்றடையும்  துன் மகாதீரின் முக்கிய அறிவிப்பு

புத்ராஜெயா,

சுமார் 15 ஆண்டுகளுக்கு பிறகு அரசியல் களம் கண்டுள்ள துன் டாக்டர் மகாதீர் முகமட், 14 ஆவது பொதுத் தேர்தலுக்கு முதல் நாள் மே 8 ஆம் தேதி, லங்காவியில் முக்கிய அறிவிப்பு ஒன்றை செய்யவிருக்கிறார். 22 ஆண்டு காலம் நாட்டை கட்டிக்காத்த முன்னாள் பிரதமரான துன் மகாதீரின் அந்த முக்கிய செய்தி, சுமார் ஒரு கோடி வாக்காளர்களை சென்றடையும் என்று அவரின் பக்காத்தான் ஹராப்பான் கூட்டணி நம்புகிறது.

Read More: Malaysia Nanban Tamil Daily on 5.5.2018


பிளாஸ்டிக் சர்ஜரி மூலம் மூக்கை மாற்றிக் கொண்டிருக்கிறார்

சர்வதேச கிரிக்கெட் போட்டிகளின் தற்போதைய நிலவரப்படி, உலகின் தலைசிறந்த விக்கெட் கீப்பர் யார் என்று கேட்டால், நிச்சயம் தோனியைத்தான் பலரும் தேர்வு செய்வார்கள். ஸ்டம்புக்குப் பின்னால் இருந்தபடி மின்னல் வேகத்தில் ஸ்டம்பிங் செய்வது, ரன் அவுட் சமயங்களில் சமயோஜிதமாக செயல்படுவது, கீப்பிங் பேட்களைக் கால்களில் கட்டிக்கொண்டு அதிவேகமாக ஓடுவது என மிகச்சிறப்பாக ஆடிவருபவர் அவர்.

ஆனால், ஆஸ்திரேலிய அணியின் முன்னாள் விக்கெட் கீப்பரான ஆடம் கில்கிறிஸ்ட்டுக்கு விருப்பமான விக்கெட் கீப்பராக தோனி இடம்பெறவில்லை. மாறாக அவர் இங்கிலாந்து மகளிர் கிரிக்கெட் அணியின் விக்கெட் கீப்பர் சாரா டெய்லரைத்தான் தேர்ந்தெடுத்திருக்கிறார். தென்னாப்பிரிக்கா மற்றும் இங்கிலாந்து மகளிர் அணிகளுக்கு இடையே நடைபெற்ற டெஸ்ட் கிரிக்கெட் போட்டியில், தென் ஆப்பிரிக்க அணியின் கேப்டன் டேன் வான் நீகிர்க்கை, லெக்சைட் திசையில் இருந்தபடி ஸ்டம்பிங் ஆக்கியதை அடுத்து அவரை கில்கிறிஸ்ட் பெருமிதப்படுத்தியுள்ளார்.

இதுகுறித்து பேசியுள்ள ஆடம் கில்கிறிஸ்ட், சில தினங்களுக்கு முன்னர் சாரா டெய்லர்தான் உலகின் தலைசிறந்த விக்கெட் கீப்பர் என்று நான் ட்வீட் இட்டி ருந்தேன். ஆணோ - பெண்ணோ என்னைப் பொருத்தவரை உலகின் தலைசிறந்த விக்கெட் கீப்பர் அவர்தான். உலகில் மிகச்சிறப்பாக ஆடக்கூடிய விக்கெட் கீப்பர்கள் பலர் இருந்தாலும் நான் இதைத் துணிச்சலாகவே சொல்கிறேன். ஆஸ்திரேலியாவின் அலைஸா ஹீலி என்பவரும் மிகச்சிறந்தவர்தான் என தனது தேர்வு குறித்து விளக்கியுள்ளார்.


இலங்கை அதிபரின் உத்தரவை ஏற்று பாதுகாப்பு செயலாளர் ராஜினாமா

கொழும்பு

இலங்கை அதிபர் மைத்ரிபால சிறிசேனாவின் உத்தரவை ஏற்று, பாதுகாப்புத் துறை செயலாளர் தனது பதவியை ராஜினாமா செய்தார்.   இதற்கிடையே, பாதுகாப்பு குறைபாடுகளை காரணம் காட்டி பாதுகாப்பு செயலாளர் தனது பதவியை ராஜினாமா செய்ய வேண்டும் என அதிபர் மைத்ரிபால சிறிசேனா உத்தரவிட்டு இருந்தார்.

இந்நிலையில், இலங்கை அதிபரின் உத்தரவை ஏற்று பாதுகாப்புத் துறை செயலாளராக இருந்த ஹேமசிரி பெர்னாண்டோ தனது ராஜினாமா கடிதத்தை அதிபர் சிறிசேனாவுக்கு அனுப்பி வைத்தார்.


பிரகாஷ் மருத்துவத் துறையின் அறுவை சிகிச்சைத் துறையில்  இளங்கலை பட்டம் பெற்றார்.

மாஹ்சா பல்கலைக்கழகத் தின் 14 ஆவது பட்டமளிப்பு விழாவில் கந்த சாமி-கோமதி தம்பதியரின் புதல்வர் பிர காஷ் மருத்துவத் துறையின் அறுவை சிகிச்சைத் துறையில்  இளங்கலை பட்டம் பெற்றார். கிள்ளான் தாமான் சவ்ஜானாவை சேர்ந்த பிரகாஷ், கோலலங்காட்டில் உள்ள பண்டார் சாவ்ஜானா புத்ரா வளாகத்தில் உள்ள மாஹ்சா பல்கலைக்கழகத் தில் இந்த இளங் கலை பட்டத்தை பெற்றார்.


பக்காத்தானின் 10 வாக்குறுதிகள் 100 நாளில் நிறைவேற்ற முடியாது- பிரதமர்

கோலாலம்பூர்,

கடந்த பொதுத் தேர்தலில் பக்காத்தான் ஹராப்பான் கூட்டணி மக்களுக்கு உத்தரவாதம் அளித்து இருந்ததைப் போல 10 வாக்குறுதிகள், 100 நாளில் நிறைவேற்ற முடியாது என்று பிரதமர் துன் டாக்டர் மகாதீர் முகமட் நேற்று அறிவித்தார். 100 நாட்களுக்குள் இந்த 10 வாக்குறுதிகளும் அமல்படுத்துவதற்கு போதுமான கால அவகாசம் இல்லை.

Read More: Malaysia Nanban Tamil Daily on 29.6.2018


வீரத்தேவன்

“வீரமற்ற விவேகம் கோழைத்தனம், விவேகமற்ற வீரம் முரட்டுத் தனம்“ என்ற பொன்மொழியை மையமாக கொண்டு உருவாகும் திரைப்படம்தான் “வீரத்தேவன்“. இந்த படத்தில் கௌசிக் என்ற புதுமுகம் நாயகனாக நடிக்கிறார். இவர் அகில இந்திய அளவில் கார்த்தே சாம்பியன் விருது பெற்றவர். கராத்தேவில் எல்லா விதமான பயிற்சியையும் கற்றுத் தேர்ந்தவர். இவர் நாயகனாகும் முதல் படம் இது. நாயகியாக மீனலோஷினி அறிமுகமாகிறார். இவர் மதுரை மாவட்டத்தை சேர்ந்த தமிழ்ப் பெண். அந்த மாவட்ட கதைக்களம்.

அதற்கேற்ற தமிழ் பேசத் தெரிந்த நாயகி. அந்த வட்டார பழக்க வழங்கங்களை அறிந்தவர் என்பதால் அவரை நாயகியாக அறிமுகப்படுத்தினோம் என்கிறார் இயக்குனர். மற்றும் கராத்தே கோபாலன், வீரன்செல்வராசு, எம்.ஜி.சிவகுமார், மெய்ராஜன், ஜவஹர் ஆகியோர் நடிக்கிறார்கள். ஒளிப்பதிவு - மகேஷ்.K.தேவ்/ இசை - S.தர்மபிரகாஷ். பாடல்கள்  -  யுகபாரதி, சினேகன், வீரன்செல்வராசு /எடிட்டிங் - A.K.நாகராஜ். கலை - சுப்பு அழகப்பன்/ நடனம் -  அசோக் ராஜா, பாரதி அகர்வால்.

ஸ்டன்ட் - ஆக்ஷன் பிரகாஷ்/ நிர்வாக தயாரிப்பு - M.G.சிவகுமார்  G.S.மூவீஸ் என்ற பட நிறுவனம் சார்பாக கராத்தே கோபாலன் மிக பிரமாண்டமாய்  தயாரிக்கிறார்.  கதை, திரைக்கதை, வசனம் எழுதி இயக்குகிறார் - வீரன்செல்வராசு. படத்தை பற்றி இயக்குனரிடம் கேட்டோம்.. நாகரிகம் என்ற நச்சு இன்று நகரத்திலிருந்து நகர்ந்து கிராமப்புறங்களையும் தாக்கி கொண்டிருகிறது.

இந்த கால கட்டத்திலும் உயிர்ப்புடன் இருப்பது குடும்ப உறவுகளை தாங்கி நிற்கிற கிராமப்புறங்கள் தான். கிராமப்புற மக்களின் உறவுகள், அதில் உள்ள சிக்கல்கள், ஆசை, அன்பு, கோபம் போன்றவையை காதல், சென்டிமென்ட், ஆக்ஷன் கலந்து உருவாக்கி உள்ளோம். படத்தின் முதல் காட்சியிலிருந்து கடைசி காட்சி வரை படத்தின் தலைப்புக்கேற்ப ஆக்ஷன் படமாக உருவாக்கி உள்ளோம். படத்தின் படப்பிடிப்பு மதுரை, உசிலம்பட்டி போன்ற பகுதிகளில் நடைபெற்றுள்ளது.


திருவாரூர் தொகுதிக்கு யார் வேட்பாளர்?' - தினகரனின் `அனுதாப' சென்டிமென்ட்

மீண்டும் குக்கர் சின்னத்தைக் கேட்டு உச்ச நீதிமன்றத்தில் மனுத்தாக்கல் செய்திருக்கிறார் டி.டி.வி.தினகரன். இந்த மனு வரும் 7-ம் தேதி விசாரணைக்கு எடுத்துக்கொள்ளப்பட இருக்கிறது.`நட்சத்திர வேட்பாளரைக் களமிறக்கத் திட்ட மிட்டிருக்கிறார் தினகரன். தங்க.தமிழ்ச்செல்வன், காமராஜ் உட்பட சில பெயர்கள் பரிசீலனையில் உள்ளன' என்கின்றனர் அ.ம.மு.க வட்டாரத்தில்.

திருவாரூர் தொகுதிக்கு வரும் 28-ம் தேதி இடைத்தேர்தல் நடத்தப்பட இருக்கிறது. `பிப்ரவரி மாதத்துக்குள் தேர்தல் நடத்தப்படும்' என தேர்தல் ஆணையம் கூறியிருந்த நிலையில், ` நாடாளுமன்றத் தேர்தலோடு இடைத்தேர்தல் நடத்தப்படலாம்' என்ற மனநிலையில் இருந்தார் தி.மு.க தலைவர் ஸ்டாலின். திருப்பரங்குன்றம் தொகுதியில் ஏ.கே.போஸ் வெற்றிக்கு எதிராக தி.மு.க தொடர்ந்த வழக்கு நிலுவையில் இருப்பதால் அந்தத் தொகுதிக்குத் தேர்தல் தேதி அறிவிக்கப்படவில்லை.

திடீரென திருவாரூர் தொகுதிக்குத் தேர்தல் தேதி அறிவிக்கப்பட்டதை ஸ்டாலின் எதிர்பார்க்கவில்லை. இதுதொடர்பாக நேற்று அறிக்கை வெளியிட்ட திராவிடர் கழகத் தலைவர் கி.வீரமணி, 20 சட்டமன்ற உறுப்பினர்கள் பதவிகள் காலியாக உள்ளன என்று தமிழக சட்டமன்ற சபாநாயகர் தேர்தல் ஆணையத்துக்கு தெரிவித்துப் பல வாரங்கள் ஆகிவிட்டன. ஆனால், திருவாரூர் தொகுதிக்கு மட்டும் அவசர இடைத்தேர்தல் வைப்பது ஏன். பாதிக்கப்பட்டவர்களில் எவரும் உயர்நீதிமன்ற நீதிபதி சத்தியநாராயணா தீர்ப்பை எதிர்த்து உச்சநீதிமன்றத்தில் மேல் முறையீடு எதுவும் செய்யவும் இல்லை. இந்நிலையில், திருவாரூருக்கு மட்டும் தனித்த அக்கறை காட்டுவதன் நோக்கம் என்ன. திடீர் அறிவிப்பின் ரகசியம்தான் என்ன?' எனக் கேள்வி எழுப்பிருந்தார்.

திருவாரூர் தொகுதிக்கான தேர்தலை நிறுத்தக் கோரி பிரசாத் என்ற வழக்கறிஞர் தொடர்ந்த வழக்கை, இன்று விசாரணைக்கு எடுத்துக் கொள்ள மறுத்துவிட்டது உயர் நீதிமன்றம். அரசியல் கட்சிகளும் வேட்பாளர் தேர்வில் ஆர்வம் காட்டத் தொடங்கிவிட்டன. தி.மு.க-வில் ஸ்டாலினை போட்டியிட வைக்கும் வேலைகளில் கட்சி நிர்வாகிகள் ஈடுபட்டனர். ஆனால், `மீண்டும் இன்னொரு இடைத்தேர்தல் வர விரும்பவில்லை' எனக் கூறி, நிர்வாகிகளின் கோரிக்கையை நிராகரித்துவிட்டார் ஸ்டாலின். இதையடுத்து, திருவாரூரில் வலுவான வேட்பாளரை நிறுத்த வேண்டும் என்ற முனைப்பில் இருக்கிறது தி.மு.க.

அதேபோல், `ஆர்.கே.நகர் வெற்றியைத் தொடர்ந்து திருவாரூரிலும் முத்திரை பதிக்க வேண்டும்' என நினைக்கிறார் தினகரன். `இதற்காக யாரை முன்னிறுத்துவது?' என்ற விவாதமும் அ.ம.மு.க-வில் களைகட்டியிருக்கிறது. இதுதொடர்பாக நம்மிடம் பேசிய அ.ம.மு.க முன்னணி நிர்வாகி ஒருவர், தகுதிநீக்கத்துக்கு ஆளான 18 பேரில் இப்போது 17 பேர் தினகரன் பக்கம் உள்ளனர். இவர்களில் ஒருவரை நிறுத்தினால் என்ன என்ற விவாதமும் நடந்து வருகிறது. தகுதிநீக்கத்துக்கு ஆளான எம்.எல்.ஏ-க்கள் மீது மக்கள் மத்தியில் அனுதாப அலையும் இருக்கிறது. அந்தவகையில், தங்க.தமிழ்ச்செல்வனை நிறுத்தினால் நிச்சயமாக வெற்றி பெற்றுவிடலாம் என சில நிர்வாகிகள் ஆலோசனை கூறியுள்ளனர்.

ஆனால், தங்கமோ, ` இந்த 5 வருடம் முடிகிற வரையில் நாங்கள் போட்டியிட முடியாது என விதிமுறைகள் சொல்கிறதாம். எனவே, எங்கள் வேட்புமனுவைத் தள்ளுபடி செய்துவிடுவார்கள்' எனக் கூறியிருக்கிறார். இதற்குப் பதில் கொடுத்த நிர்வாகிகளும், ` அப்படிச் செய்ய முடியுமா என்பதை சோதித்துப் பார்க்கக் கிடைத்த வாய்ப்பாக இதைப் பார்க்கலாம். கூடவே, மாற்று வேட்பாளராக திருவாரூர் மா.செ எஸ்.காமராஜ் பெயரைப் பதிவு செய்யலாம். தங்கத்தின் மனு தள்ளுபடியாகிவிட்டால், காமராஜ் வேட்பாளராகிவிடுவார்' எனக் கூறியுள்ளனர். இதுவரையில் கொடுக்கப்பட்ட வாய்ப்புகள் எதிலும் எஸ்.காமராஜ் வெற்றி பெற்றதில்லை. திருவாரூர் தொகுதியை எதிர்பார்த்துக் காத்திருக்கிறார் அவர். ஆனால், `இந்த முறையும் உறுதியாக வெற்றி பெற வேண்டும்' என்ற முனைப்பில் இருக்கிறார் தினகரன். `மற்ற கட்சிகளை எதிர்பார்த்துக் காத்திருக்காமல் வேட்பாளரை உடனே அறிவித்துவிடுவோம். ஒருவரது வேட்புமனு தள்ளுபடி செய்யப்பட்டால், அந்த அனுதாபம் மாற்று வேட்பாளருக்கு வந்து சேரும்' எனவும் அவர் கணக்குப் போடுகிறார்.

இடைத்தேர்தல் பணிகள் தொடர்பாக நம்மிடம் பேசிய தினகரன் ஆதரவாளர் ஒருவர், `` கடந்த இரண்டு மாதங்களாக சுவர் விளம்பரங்களில் வேட்பாளர் பெயர் இருக்கும் இடத்தை மட்டும் நிரப்பாமல், முழுக்க குக்கர் சின்னத்தை வரைந்துவிட்டனர் அ.ம.மு.க தொண்டர்கள். திருவாரூர் தொகுதியைப் பொறுத்தவரையில் தினகரனின் சொந்த சமூகத்தை முன்னிறுத்தி சிலர் தேர்தல் வேலைகளைச் செய்கின்றனர். அப்படிச் செய்வது ஆபத்தில் முடியும் என்பதை சிலர் அறியவில்லை. களத்தில் தி.மு.க-வுக்கும் தினகரனுக்கும்தான் போட்டி என்ற சூழலை உருவாக்கும் வகையில் தேர்தல் பணிகள் வேகமாக நடந்து வருகின்றன" என்றார்.


கதிராமங்கலம் பகுதியிலிருந்து எடுக்கப்பட்ட நிலத்தடி நீரின் ஆய்வு முடிவுகளை, நேற்று திருச்சியில் வெளியிட்டார் 'நாம் தமிழர் கட்சி'யின் தலைமை ஒருங்கிணைப்பாளர் சீமான். ஆய்வு முடிவுகளை முன்வைத்துப் பேசிய சீமான், 'கதிராமங்கலத்தில் உள்ள நிலத்தடி நீரைப் பயன்படுத்தினால் புற்றுநோய், தோல் வியாதிகள் வரும்' என எச்சரித்தார். புதுக்கோட்டை மாவட்டம் நெடுவாசலில், மத்திய அரசின் ஹைட்ரோ கார்பன் திட்டத்துக்கு எதிரான இரண்டாம் கட்டப் போராட்டம் 91-வது நாளாகத் தொடர்கிறது. இந்நிலையில், நாம் தமிழர் கட்சியின் தலைமை ஒருங்கிணைப்பாளர் சீமான் நெடுவாசல் போராட்டத்தில் கலந்துகொண்டு ஆதரவு தெரி வித்தார். முன்னதாக திருச்சி மன்னார்புரம் அருகே உள்ள ஒரு தனியார் ஹோட்டலில் பத்திரிகையாளர்களைச் சந்தித்தார் சீமான். அப்போது, தஞ்சாவூர் மாவட்டம் கதிராமங்கலம் பகுதியில் இருந்து எடுக்கப்பட்ட நிலத்தடி நீர் ஆய்வு முடிவின் அறிக்கையை வெளியிட்டார். இதைத் தொடர்ந்து பத்திரிகையாளர்களிடம் பேசிய சீமான், “தஞ்சாவூர் மாவட்டம் கதிராமங்கலத்தில், ஓ.என்.ஜி.சி நிறுவனம் கச்சா எண்ணெய் எடுத்து வருகிறது. இதனால் அங்கு நிலத்தடி நீர் பாதிக்கப்பட்டு வருவதாக, மக்கள் தொடர்ந்து குற்றம்சாட்டி வருகின்றனர். 10 நாள்களுக்கு முன்பு, எண்ணெய் குழாயில் கசிவு ஏற்பட்டதால், அதிர்ச்சியடைந்த மக்கள், போராட்டம் நடத்தினர். அவர்களைப் போலீஸார் நடத்திய விதம் கடுமையான கண்டனத்துக்குரி யது. அங்கு மக்கள் தொடர்ந்து போராடி வருகின்றார்கள். இந்நிலையில், கதிராமங்கலத்தில் உள்ள நிலத்தடி நீரை எங்கள் சொந்த முயற்சியில் அரசு ஆய்வகத்துக்கு ஆய்வுக்காக அனுப்பினோம். அங்குள்ள குடிநீரைப் பயன்படுத்தினால் புற்றுநோய், தோல் வியாதிகள் வரும். இந்த ஆய்வறிக்கையை முறையாக நீதிமன்றத்துக்குக் கொண்டு சென்று வழக்குத் தொடர உள்ளோம். தற்போது கதிராமங்கலம் தீவாக மாற்றப்பட்டுள்ளது. இந்தியப் பிரதமர் மோடி, உலக அளவில் தரகராகச் செயல்பட்டுக் கொண்டிருக்கிறார். தமிழக அரசியல்வாதிகள் இந்திய அளவில் தரகர்களாக செயல் படுகின்றனர். அண்டை மாநிலங்கள் தமிழ்நாட்டுக்குத் தண்ணீர் தர மறுப்பதால், தமிழ்நாடு கடந்த 25 வருடங்களாக தனி நாடாக உள்ளது. தமிழகத்தை 2 மாநிலமாக மத்திய அரசு பிரிக்கப்போவதாக செய்திகள் வெளியாகி உள்ளன. அவ்வாறு பிரித்தால், தமிழர்களுக்குப் பாண்டிச்சேரியையும் சேர்த்து 3மாநிலமாகக் கிடைக்கும். திரைப்படத்துக்கு ஏற்கெனவே இருந்த அதிகக் கட்டணம் காரணமாகப் பலரும் திருட்டு சி.டி-யில் படம் பார்த்து வந்தனர். இதனால் தமிழ் சினிமா நலி வடைந்து வருகின்றது என்கிற குற்றச்சாட்டு உள்ள நிலையில், தற்போது இன்னும் கூடுதலாக வரி விதித்து கட்டணம் உயர்த்தப்பட்டுள்ளது. ஜி.எஸ்.டி வரியில் மாநில அரசு விதித்த 30 சதவிகித வரியை முற்றிலும் ரத்து செய்ய வேண்டும் என்ற கோரிக்கையை நான் எதிர்க்கிறேன். மத்திய, மாநில அரசுகள் கலந்து பேசி, மொத்த வரிகளைக் குறைக்க முன்வரவேண்டும். ஜி.எஸ்.டி வரிவிதிப்பையும், அந்நிய முதலீட்டையும் காங்கிரஸ்தான் முதலில் கொண்டுவந்தது. எனவே காங்கிரஸும் பி.ஜே.பி-யும் ஒரே தராசின் இரு தட்டுகள்தான். தமிழகத்தில் பி.ஜே.பி ஆட்சிதான் நடைபெறுகிறது. இதனால், இந்த அரசை மத்திய அரசு கலைக்காது. ஆனால், தற்போதைய நிலவரப்படி தேர்தல் நடைபெற்றால், தி.மு.க-தான் வெற்றி பெறும்'' என்றார் தடாலடியாக. இதைத்தொடர்ந்து புதுக்கோட்டை மாவட்டம் நெடுவாசலில் நடைபெறும் போராட் டத்தில் கலந்துகொண்ட சீமான், மக்கள் போராட்டத்துக்கு ஆதரவாகப் பேசினார். சீமானின் அனல் பறக்கும் பேச்சால், நெடுவாசல் போராட்டக்களம் தீவிர மடைந்துள்ளது!


இளைஞர்கள் வன்புணர்வு செய்ய காரணம் இதுதான்- பாஜக பெண் எம்எல்ஏ

அரியானா மாநிலம் மகேந்திரகார் மாவட்டம் குருகிராம் நகரைச் சேர்ந்த 19 வயது மாணவி சிபிஎஸ்இ தேர்வில் முதல் மதிப்பெண் பெற்றதற்காக மோடி யிடம்  விருது பெற்றவர்.

இவர் கடந்த புதன்கிழமை சிறப்பு வகுப்புக்கு சென்றுவிட்டு திரும்பியபோது, 12 பேர் கொண்ட கும்பலால் பாலியல் பலாத்காரம் செய்யப்பட்டுள்ளார். இது குறித்து மாணவியின் புகாரை போலீசார் வாங்க மறுத்துள்ளனர். பின்னர் அவர் காவல்துறை அதிகாரியிடம் புகாரை அளித்துள்ளார்.

பாதிக்கப்பட்ட மாணவியின் தாயார் கூறம்போது, எனது மகள் நல்ல புத்திசாலி. நன்றாக படிப்பாள். சிபிஎஸ்இ தேர்வில் முதல் மதிப்பெண் பெற்றதற்காக பிரதமர் மோடியிடம் விருது பெற்றார். இப்போது என்னுடைய மகளின் நிலைமையை பாருங்கள். ஒரு கும்பலால் பாலியல் பலாத்காரம் செய்யப்பட்டு உள்ளார்.

மோடி ஜி பெண்களை படிக்க வையுங்கள், பெண் குழந்தைகள் பாதுகாப்போம் என்கிறார். ஆனால் எப்படி? என் மகளுக்கு  நீதி கிடைக்க வேண்டும். பெண் குழந்தைகளை பாதுகாப்போம் என்று சொன்னீர்களே மோடி ஜீ. என் மகளுக்கு நீதி கிடைக்குமா? போலீசார் எந்த நடவடிக்கையும் எடுக்கவில்லை என கூறி உள்ளார்.

அரியானா முதல்வர் மனோகர் லால் கட்டார் "குற்றம் சாட்டப்பட்டவர்கள் கடுமையாக தண்டிக்கப்படுவார்கள்" என கூறி உள்ளார்.இந்நிலையில் இச்சம்ப வத்தை பற்றி பாஜக எம்எல்ஏ பிரேமலதா கூறுகையில்,” இளைஞர்கள் வேலையில்லா திண்டாட்டத்தால்தான் பாலியல் வன்புணர்வுகள் போன்ற குற்ற ங்களை செய்கிறார்கள் என்று சர்ச்சையை ஏற்படுத்தியுள்ளார்.


கிரகண நேரத்தில் ஆலய நடைகள் மூடப்பட வேண்டும்

(ஆர்.குணா)  கோலாலம்பூர்,

தைப்பூச தினத்தன்று சந்திர கிரகணம் ஏற்படவிருப்பதால் அன்று ஆலயங்களில் கிரகண நேரத்தில் ஆலய நடைகள் மூடப்பட வேண்டுமென இந்து அமைப்புகள் திட்டவட்டமாக தெரிவித்தன.இது குறித்து மலேசிய இந்து சங்கத்தின் தலைவர் டத்தோ மோகன் ஷான் கூறுகையில், நம் நாட்டில் காலம் காலமாக கிரகண காலக்கட்டத்தில் ஆலயங்களுக்கு திருக்காப்பு போடப்படுகின்றது. ஆனால், இம்முறை சந்திர கிரகணம் தைப்பூச நாளன்று வருவதால் இது பெரும் விவகாரம் ஆகியிருப்பதாக அவர் தெரிவித்தார்.

தைப்பூச நாளில் மாலை மணி 7.48 முதல் இரவு 11.41 மணி வரையில் சந்திர கிரகணம் ஏற்படவிருப்பதாக இந்து பஞ்சாங்கங்கள் கூறுவதால் அந்நேரத்தில் ஆலய நடைகள் மூடப்பட வேண்டும். இந்த காலக்கட்டத்தில் ஆலயத்தில் பூஜைகள் நடந்தாலோ அல்லது பக்தர்கள் தங்களது வேண்டுதல்களை செய்தாலோ பல்வேறு பிரச்சினைகள் மனிதர்களுக்கு ஏற்படும் என இந்து ஆகமங்கள் தெரிவிப்பதாக மலேசிய இந்து சங்கத்தின் ஏற்பாட்டில் அதன் தலை மையகத்தில் இன்று மலேசியாவிலுள்ள இந்து அமைப்புகளுடன் நடைபெற்ற கலந்துரையாடலுக்குப் பின்னர் செய்தியாளர்களைச் சந்தித்த அவர் கூறினார்.

Read More: Malaysia Nanban News paper on 20.1.2018


நரகத்தை எட்டிப் பர்த்த எனக்கு எதிர்காலம் பற்றி கவலை இல்லை.

பெட்டாலிங், ஜெயா,

எனக்கு இப்போது 71 வயது. நரகத்திற்கு இருமுறை சென்று திரும்பி விட்டேன். எனவே, என் எதிர்காலம் பற்றி எனக்கு கவலை இல்லை என்று நாட்டின் அடுத்த பிரதமர் பதவியை அலங்கரிக்க காத்திருக்கும் டத்தோ ஸ்ரீ அன்வார் இப்ராஹிம் புதுடில்லியில் கூறியிருக்கிறார்.அரசியல்வாதிகள் இப்படித்தான் பேசுவார்கள். பெரும்பாலும் பேசுவதை அவர் செய்வதில்லை என்று பலரும் நினைக்கலாம். ஆனால், நான் செய்வதைத்தான் சொல்வேன் என்று அவர் கூறினார்.

Read More: Malaysia Nanban Tamil Daily on 11.1.2018


அன்று என்னைக் கிண்டலும் கேலியும் செய்தவர்கள் இன்று...

பள்ளியில் சக மாணவர்களாலும், அண்டை வீட்டினராலும் தினமும் கேலிக்கும் கிண்டலுக் கும் இலக்காகி, சோர்ந்து போய் கிடந்த ஒரு ‘குண்டுப் பையன்’ தான் அகிலன் தாணி.செந்தூலில் பிறந்து வளர்ந்த அகிலன் தாணி ஒரு சீனப் படத்தைப் பார்த்து, அதில் வரும் சண்டைக் காட்சிகளால் ஈர்க்கப்பட்டு, பின் னாளில் அத்தகைய தற்காப்புக் கலையில் பயிற்சி பெற்று புகழின் உச்சத்திற்கு சிறகு விரித்திருக்கிறார். மலேசியாவில் நடந்த பல எம்எம்ஏ போட்டி களில் அகிலன் தாணி பங்கேற்றார். இங்கி ருந்துதான் அவரின் இரண்டாவது கட்ட பயணம் தொடங் கியது.சிங்கப்பூரை மையமாக கொண்டு செயல்படும் எம்எம்ஏ அமைப்பின் ஏற்பாட்டி லான ஒன் ஃபைட் போட்டிகளில் பங்கேற்ற அதே வேளையில் அமெ ரிக்கா, தாய் லாந்து மற்றும் வியட்நாம் ஆகிய நாடுகளில் தொடர்ந்து பயிற் சிகளையும் அவர் பெற்று வந்தார். இதுவரை அகிலன் 7 வெற்றிகளை நிலைநாட்டியுள்ளார். இதில் மூன்று நாக்-அவுட் வெற்றிகளாக அமைந்தது. எம்எம்ஏ (Mixed Martial Arts) எனப்படும் கலப்பு தற்காப்புக் கலைப் போட்டியில் மலேசியா வின் முன்னணி வீரராக உரு வெடுத்திருந்த அகிலன் தாணி சிங்கப்பூரில் நடந்த அனைத்து லக ஒன் ஃபைட் (ONE Fighting Championship) கலப்பு தற்காப் புக் கலைப் போட்டியில் வால்டர் வெய்ட் பிரிவில் சாம்பியன் பட்டத்திற்காக களமிறங்கினார். மே 26 ஆம் தேதி யன்று சிங்கப்பூர் அரங்கில் நடை பெற்ற போட்டியில் அமெரிக்க வீரர் பென் அஸ்க்ரென்னை எதிர்த்து கம்பிக் கூண்டு களத்திற்குள் இறங்கினார்.நடப்புச் சாம்பிய னான அமெரிக்கா வைச் சேர்ந்த பென் அஸ்க் ரென் 15 முறை உலக சாம்பியன் பட்டத்தை வென்றிருந்தார்.இருந்த போதிலும் அவரின் கடுமையான சவால்களை எதிர் கொள்ள முடியாததால் அகிலன் தாணி வெற்றியை பறி கொடுத்தார். இப்போட்டியில் அவர் தோல்வி கண்டிருந்தாலும் ஒட்டுமொத்த மலேசியர்களின் மனதிலும் அகிலன் தாணி இடம் பிடித்துள்ளார்.கலப்பு தற்காப்புக் கலைப் போட்டியில் மேலும் பல நுட் பங்களை கற்றுக் கொள்வதற்காக அகிலன் தாணி விரைவில் அமெரிக் காவிற்கு பயணமாகவுள்ளார்.அதே வேளையில் வரும் ஆகஸ்ட் மாதத்தில் நடைபெறும் போட்டியிலும் அவர் களமிறங்குவதற்கான ஏற்பாடுகள் நடைபெற்று வருகிறது என்பது குறிப்பிடத்தக்கது. ஒரு தனித்து வாழும் தந்தையாக இருந்து, நாட்டின் பிரபலமான ஒரு விளையாட் டாளரை வளர்த்து ஆளாக்கியிருக்கிறார் கோலாலம்பூர், செந்தூலைச் சேர்ந்த தணிகாசலம்.நாட்டின் இன்றைய பரபரப்பான, பிரபலமான விளையாட்டாளராகத் திகழும் அகிலன் தாணியின் தந்தை தான் இந்த தணிகாசலம். அண்மையில் மலேசிய நண்பனுக்கு வருகை புரிந்த அகிலனுடன் நடத்தப்பட்ட ஒரு நேர்காணலின்போது தன் தந்தையை பற்றி சுவாரஸ்யமான விஷ யங்களை அவர் பகிர்ந்து கொண்டார். நண்பன் வாசகர்களுக்காக இதோ அவர் சொன்ன விவரங்கள்: நான் பிறந்த கைக்குழந்தையாக இருந்த போதே என் அம்மா என்னை கைவிட்டுச் சென்று விட்டார். இது என் அப்பா எனக்குச் சொன்னது. என் அம்மா யார் என்பதும், அவரின் பெயரும் எனக்கு தெரியாது.எனக்கு எல்லாமே என் அப்பாதான். எனக்கு ஆசான், வழிகாட்டி, ஆலோச கர் எல்லாமே அவர்தான். நான் பள்ளிக் கூடம் படிக்கும்போது பள்ளியில் பகடி வதைக்கு (bully) ஆளான ஒரு மாணவன் நான். நான் அவ்வளவு குண்டாக இருந்தேன். எனது 16 வயதில் எனது எடை 140 கிலோ. எருமை, சோத்து மாடு, பன்றி என்றுதான் நண்பர்கள் அழைப்பார்கள். அப்போதெல்லாம் மற்றவர்கள் என்னை கேலி செய்வதைப் பற்றி நான் கவலைப்பட்டதில்லை. என் தந்தை எப்போதும் எனக்கு உறுதுணையாக இருந்தார். நண்பர்கள் என்னை அதிக மாக நையாண்டி செய்யச் செய்ய என்னை நான் பாதுகாத்துக் கொள்ள வேண்டும் என்ற வெறி என்னுள் இருந் தது. (அகிலனின் எடை இப்போது 88 கிலோ). இதனால் கராத்தே கற்றுக்கொண்டேன். பிரச்சினை தீர்ந்ததா? அதுதான் இல்லை. என்னை இன்னும் அதிகமாக என் நண்பர்கள் கேலி செய்யத் தொடங்கி னார்கள். ஒரு நாள் தொலைக்காட்சி யில் ஃபிளெஷ் பாய்ன்ட் (Flash Point) என்ற ஒரு சீனப் படத்தை பார்த்துக்கொண்டிருந்தேன். அதில் வந்த ஒரு காட் சியில் கலப்பு தற்காப்புக் கலை பயன்படுத்தப்பட் டது. அது எனக்கு வியப்பாக இருந் தது. அதை கற்றுக்கொள்ள வேண்டும் என்ற ஆர்வம் பிறந்தது. பிறகு அக்கலையைப் பற்றி படித்து, இணையத்தளம் வழி ஆராய்ந்து, அது பிரேசிலியன் ஜியு ஜிட்சு (Brazilian Jiu Jitsu) என்பதை தெரிந்து கொண் டேன். எனது 16-ஆவது வயதில் பெட்டாலிங் ஜெயாவில் உள்ள ஒரு மையத்தில் பிரேசிலியன் ஜியு ஜிட்சு கலையை கற்றுக்கொள்ளும் வாய்ப்பு எனக்கு கிட்டி யது. ஆனால், அதற்கான விலை அதிகமாக இருந்த தால் என் அப்பாவால் தொடர்ந்து என்னை பயிற்சிக்கு அனுப்ப முடியவில்லை. ஆனால், 17-ஆவது வயதில் மீண் டும் என்னை பயிற்சிக்கு அனுப்பும் வாய்ப்பை என் அப்பா ஏற்படுத்தித் தந்தார். கோலாலம்பூரில் உள்ள மொனார்கி எம். எம்.ஏ பயிற்சி மையத்தில் ஐந்து மாதங்கள் பயிற்சியை மேற்கொண்டேன். எஸ்.பி.எம் தேர்வை எழுத வேண்டியிருந்ததால் இடையே ஒரு ‘சின்ன பிரேக்’. தேர்வு முடிந்ததும், ஒரு மாதம் மட் டுமே என் அப்பா என்னை பயிற்சிக்கு அனுப்பி வைக்க முடிந்தது. அந்த அளவிற்கு கட்டணம் அதிகமாக இருந்தது. எதிர்காலத்தைப் பற்றி சிந்திக்க வேண்டும் என்பது அவரின் ஆலோசனை. எனவே, ‘‘உனக்கு இரண்டு ஆண் டுகள் அவகாசம் கொடுக்கிறேன். உன்னால் முடிந்ததை செய்துகொள்’ என்று அவர் கூறிவிட்டார். முதல் ஈராண் டுகளுக்கு ஓர் உடற்பயிற்சி மையத்தில் துப்புரவாளராக வேலை செய்தேன். அடுத்து, ஓராண்டுக்குப் பிறகு, கலப்பு தற்காப்பு கலையில் பயிற்சியை தொடங்கினேன். அதிலி ருந்து எனது எடையைக் குறைத்து மேலும் என்னை மேம்படுத்திக்கொள் ளும் காரியத்தில் இறங்கினேன். அதற் கடுத்த ஆண்டில் கலப்பு தற்காப்பு கலையில் மலேசிய சாம்பியன் ஆனேன். இந்த இரண்டு ஆண்டு களாக இக்கலையில் நிபுணத்துவம் பெறும் அளவிற்கு பயிற்சியை மேற்கொண்டு வருகிறேன். நான் இன்னும் செந்தூலை சுற்றிக்கொண்டுதான் இருக்கிறேன். ஒரே ஒரு மாற்றம் என்னவெனில் இப்போது என்னை யாரும் பகடிவதை செய்வதில்லை. எல்லோரும் என்னு டன் புகைப்படம் எடுத்துக்கொள்ளவே விரும்புகின்றனர். ஆனால், அது எதையும் மாற்றவில்லை என்கிறார் அகிலன்.


சர்ச்சைக்குரிய தென் சீனக்கடலில் சீனா ஆயுதங்கள் குவிப்பு

பெய்ஜிங்,

தென்சீனக் கடலின் அடிப்பகுதியில் பெருமளவு எண்ணெய் மற்றும் எரிவாயு இருப்பதாக நம்பப்படுகிறது. இந்த தென்சீனக்கடல் பகுதியை சீனாவுடன், வியட்நாம், பிலிப்பைன்ஸ், தைவான், புருனே உள்ளிட்ட நாடுகளும் உரிமை கொண்டாடுகின்றன. ஆனால் சீனா, அங்கு சர்ச்சைக்குரிய பகுதியில் செயற்கை தீவுகளை உருவாக்கி ஆதிக்கம் செலுத்தி வருகிறது.
தென்சீனக் கடல் பகுதி முழுவதும் தங்களுடையதுதான் என சீனா தெரிவித்து வருகிறது. இந்த நிலையில், சர்ச்சைக்குரிய பகுதியில் சீனா திடீரென ஆயுதகுவிப்பில் ஈடுபட்டுள்ளது. தென் சீன கடலை ஒட்டியுள்ள பகுதிகளில் சீனா நில இலக்குகளை தாக்கி அழிக்கும் ஏவுகணைத் தளவாடங்களையும், கப்பல் எதிர்ப்பு ஏவுகணைகளையும் நிலை நிறுத்தியிருப்பதாக அமெரிக்க ஊடகங்கள் செய்தி வெளியிட்டுள்ளன.

குறிப்பாக, கடந்த 30 நாள்களுக்குள் இந்த ஏவுகணைகள் அடங்கிய கப்பல்கள் ஃபியரி கிராஸ் ரீஃப், சுபி ரீஃப் மற்றும் மிச்சிப் ரீஃப் ஆகிய தீவுகளுக்கு கொண்டு செல்லப்பட்டதாகவும் செய்திகள் வெளியிடப்பட்டிருந்தன. தற்போது, அந்த செய்திகளை வெள்ளை மாளிகையும் உறுதிப்படுத்தியுள்ளது. தென்சீனக் கடல் சர்வதேச கடல் பகுதி எனவே அங்கு பல நாடுகளின் கப்பல்கள் சுதந்திரமாக சென்று வர உரிமை உள்ளது என அமெரிக்க தெரிவித்து வருகிறது. அமெரிக்க கப்பல்களும் அந்த வழியாகத்தான் சென்று வருகின்றன. இந்த நிலையிலும், சீனா அங்கு போர் பயிற்சியில் ஈடுபட்டது சலசலப்பை ஏற்படுத்தியது.

தென் சீனக் கடலில் ஆயுதக் குவிப்பு குறித்து சீன வெளியுறவுத்துறைத் துறை அமைச்சக செய்தித் தொடர்பாளர் ஹுவா சுன்யிங் கூறுகையில், “ ஸ்பார்ட்லி தீவுகள் என்றழைக்கப்படும் நன்ஷா பகுதி மற்றும் அதனைசுற்றியுள்ள தீவுகள் அனைத்தும் சீனாவுக்கு சொந்தமானது. எனவேதான், ஆயுத தளவாடங்களை சீனா அங்கே குவித்துள்ளது. தென் சீன கடல் பகுதியில் சீனாவின் இறையாண்மை மற்றும் பிராந்திய ஒருமைப்பாட்டை நிலைநாட்ட இந்த நடவடிக்கை எடுக்கப்பட்டுள்ளது. இது எங்களின் உரிமை. எனவே, இதனை யாரும் கேள்வி கேட்க முடியாது” என தெரிவித்தார்.


உண்ணாவிரதத்தை வாபஸ் பெற்றார் இயக்குநர் கவுதமன்!

விவசாயிகளுக்கு ஆதரவாக போராட்டத்தில் ஈடுபட்டு சிறையில் அடைக்கப்பட்ட இயக்குநர் கவுதமன், உண்ணாவிரதப் போராட்டத்தை வாபஸ் பெற் றுள்ளார். டெல்லியில் போராடி வரும் தமிழக விவசாயிகளுக்கு ஆதரவாக திரைப்பட இயக்குநர் கவுதமன் தலைமையில் இளைஞர்கள் கடந்த 13ம் தேதி காலை, சென்னை கிண்டி கத்திப்பாரா மேம்பாலத்தின் சாலையில் பூட்டு போட்டு மறியலில் ஈடுபட்டனர். இதனால் கத்திப்பாரா மேம்பாலத்தில் கடுமை யான போக்குவரத்து நெரிசல் ஏற்பட்டது. இதையடுத்து போராட்டத்தில் ஈடுபட்ட கவுதமன் உள்ளிட்ட 7 பேரை பரங்கிமலை போலீசார் கைது செய்தனர். அனைவரும் ஆலந்தூர் கோர்ட்டில் ஆஜர் படுத்தப்பட்டனர். பின்னர் அன்று இரவே புழல் சிறையில் அடைக்கப்பட்டனர். கவுதமன் மற்றும அவர் உடன் இருந்த ஆறு மாணவர்களும் சிறையில் இருந்தபடியே கடந்த மூன்று நாட்களாக உண்ணாவிரதம் இருந்து வந்தனர். சிறையில் அளிக்கும் உணவை சாப்பிட மறுத்தனர். உண்ணாவிரதத்தை கைவி டும்படி சிறை அதிகாரிகள் தொடர்ந்து பேச்சுவார்த்தை நடத்தினர். இந்நிலையில் கவுதமன் உள்ளிட்ட ஏழு பேரும் உண்ணாவிரதத்தை வாபஸ் பெறுவதாக இன்று காலை அறிவித்துள்ளனர்.


அமெரிக்கர்கள் பாகிஸ்தான் செல்ல வேண்டாம் - டிரம்ப் நிர்வாகம் எச்சரிக்கை

வாஷிங்டன்,

பாகிஸ்தானில் பயங்கரவாத நடவடிக்கைகள் பெருகி வருவதால் அமெரிக்க மக்கள் அங்கு செல்வதை தவிர்க்க வேண்டுமென அதிபர் டிரம்ப் நிர்வாகம் எச்சரிக்கை விடுத்துள்ளது. பாகிஸ்தான் தனது மண்ணில் உள்ள பயங்கரவாதிகளை ஒடுக்குவதில் பாரபட்சம் காட்டுவதாக அமெரிக்கா தொடர்ந்து குற்றம் சாட்டி வருகிறது.

இந்த நிலையில் பாகிஸ்தானில் பயங்கரவாத நடவடிக்கைகள் பெருகி வருவதால் அமெரிக்க மக்கள் அங்கு செல்வதை தவிர்க்க வேண்டுமென டிரம்ப் நிர்வாகம் எச்சரிக்கை விடுத்துள்ளது. இது தொடர்பாக அந்நாட்டு விமான போக்குவரத்து துறை வெளியிட்டுள்ள அறிக்கையில் கூறப்பட்டிருப்பதாவது:-

பாகிஸ்தானில் பொதுமக்கள் அதிகம் கூடும் சந்தைகள், வணிக வளாகங்கள், பள்ளி-கல்லூரிகள், மருத்துவமனைகள் மற்றும் வழிபாட்டு தலங்களில் தாக்குதல் நடத்துவதற்கு பயங்கரவாதிகள் சதி திட்டம் தீட்டி வருகிறார்கள். எனவே அமெரிக்க மக்கள் பாகிஸ்தான் செல்லும் முடிவை மறுபரிசீலனை செய்ய வேண்டும். குறிப்பாக பலுசிஸ்தான் மற்றும் கைபர் பக்துங்வா மாகாணங்களுக்கு செல்வதை கட்டாயமாக தவிர்க்க வேண்டும் என  அதில் கூறப்பட்டுள்ளது.


சூரியனை தொடும் முதல் ஆய்வு விண்கலம் 11 லட்ச மனிதபெயர்களை தாங்கி செல்கிறது

வாஷிங்டன்

சூரிய குடும்பத்தில் அமைந்துள்ள மிகப்பெரிய நட்சத்திரம் சூரியனாகும். சூரியன் வாயுப் பொருள்களால் ஆன ஒரு நெருப்புக் கோளமாகும். சூரியனின் விட்டம் 14,00,000 கிலோ மீட்டர்களாகும். அதாவது புவியின் விட்டத்தைப் போல் 109 மடங்குகளாகும். சூரியனின் ஈர்ப்பு சக்தி, புவியின் ஈர்ப்பு சக்தியைப்போல் 28 மடங்கு அதிகமாகும். சூரியன் அது இருக்கும் அண்டத்தின் மையத்திலிருந்து சுமார் 32,000 ஒளி ஆண்டுகள் தொலைவில் உள்ளது. (ஒரு ஒளி ஆண்டு = 5,88,00,00,000 மைல்கள்).சூரியன்,புவியிலிருந்து ஏறக்குறைய 150 மில்லியன் கிலோ மீட்டர் தொலைவில் உள்ளது. அளவில் சூரி யன் புவியைப் போல் 13,00,000 மடங்கு பெரியது.

சந்திரன், செவ்வாய் மற்றும் விண்வெளி ஆய்வுகளுக்கு விண்கலன்கள் அனுப்பப்பட்டுள்ளன. ஆனால் சூரியனுக்கு விண்கலம் அனுப்பி ஆய்வு செய்ய தீவிர முயற்சிகள் மேற்கொள்ளப்பட்டு வருகின்றன. இந்த நிலையில் அமெரிக்காவின் ‘நாசா’ மையம் சூரியனுக்கு விண்கலம் அனுப்பும் முயற்சியில் தீவிரமாக ஈடுபட்டுள்ளது.

சூரியனின்  சுற்றுப்புற தட்ப வெப்ப நிலை 5,500 டிகிரி செல்சியஸ் ஆக உள்ளது. அதற்கு தகுந்தாற் போன்று வெப்பத்தை தாங்க கூடிய வகையில் விண்கலம் தயாரிக்கப்படும். அது  ஜூலை 31 ம் தேதி சூரியனுக்கு அனுப்பப்படும் என எதிர்பார்க்கப்படுகிறது.நாசாவின் பார்கர் சூரிய ஆய்வு விண்கலம்(NASA's Parker Solar Probe) அனுப்புகிறது இது 11 லட்சம்  மனிதர்களின் பெயர்களை தாங்கி செல்கிறது என அமெரிக்க விண்வெளி நிறுவனம் தெரிவித்துள்ளது

ஏழு வருட பணி முடிவில், சூரியனின் வளிமண்டலத்தில்  எந்த விண்கலமும் இதற்கு முன்னர் சென்றதை  விட இந்த ஆய்வில் விண்கலம் சூரியனுக்கு மிக அருகில் சென்று ஆய்வு நடத்தும். "பார்கர் சூரிய ஆய்வின் மூலம் சூரியன் பற்றிய நமது புரிதலை இன்னும் அதிகமாக்கும், ஒரே நட்சத்திரத்தை நாம் நெருங்கிப் படிக்க முடியும்.  மேலும் இந்த விண்கலம் பல லடசம் மக்களின்  பெயர்களை சுமந்து செல்கிறது. யுனெஸ்கோவில் ஜான்ஸ் ஹாப்கின்ஸ் அப்ளைடு இயற்பியல் ஆய்வகத்தில் பார்கர் சோலார் ஆய்வு  திட்ட விஞ்ஞானி  நிக்கோலா ஃபாக்ஸ் கூறி  உள்ளார்.

கடந்த மார்ச் மாதத்தில், ஒரு நட்சத்திரத்தை  தொடுவதற்கு மக்கள்  தங்கள் பெயர்களை அனுப்ப அழைப்பு விடுக்கப்பட்டனர். 2 மாதங்களில் மொத்தம் 1,137,202 பெயர்கள் சமர்ப்பிக்கப்பட்டு  உள்ளது உறுதி செய்யப்பட்டன. மே 18 அன்று விண்கலத்தில் பெயர்கள் கொண்ட மெமரி கார்டு பொருத்தப்பட்டது.  திட்டமிட்டபடி  ஜூலை 31 ம் தேதி  விண்கலம் ஏவப்படும்.


மகனுக்காக  பெண்ணாக மாறிய தந்தை

தாய்லாந்து நாட்டில் ஆகஸ்ட் 15ஆம் தேதி அன்னையர் தினம் கொண்டாடுவது வழக்கம். தாய்லாந்தைச் சேர்ந்தவர் பணுதாயென்பவர் தன்னுடைய மனைவியுடன் விவாகரத்து பெற்று தனது 5 வயது மகனுடன் வாழ்ந்த்து வருகிறார்.

பணுதாய் மகன் படித்து வரும் பள்ளியில் அன்னையர் தினம் அன்று குழந்தைகளை அழைத்து நிகழ்ச்சி நடத்தியுள்ளனர். இந்த நிகழ்ச்சியில் குழந்தைகளின் தாயார் அனைவரும் கலந்துகொண்டிருப்பதை பார்த்து தன்னுடைய மகனுக்கு தாயை பிரிந்திருகிறோம் என்கிற ஏக்கம் வந்துவிட கூடாது என்பதற்காக பணுதாய் பெண்ணை போன்று உடை அணிந்து நிகழ்ச்சியில் கலந்துகொண்டு தந்தையின் பாசத்தை வெளிபடுத்தியுள்ளார். இந்த தருணம் வீடியோவாக எடுக்கப்பட்டு சமூக வலைதளத்தில் தந்தையின் பாசத்தை வெளிகாட்ட பரவலாக பரவி வருகிறது.


19 வயது சிரியா அகதியை கெளரவப்படுத்தியது யுனிசெஃப்!

உலக அகதிகள் தினத்தை முன்னிட்டு சிரியாவைச் சேர்ந்த அகதியான முசூன் அல்மெலெஹான் (19) யுனிசெஃபின் நல்லெண்ணத் தூதராக நியமிக்கப் பட்டுள்ளார். ஜூன் 20 ஆம் தேதி (இன்று) உலக அகதிகள் தினமாகக் கொண்டாடப்படுகிறது. இந்நிலையில்உலக அகதிகள் தினத்தை முன்னிட்டு சிரியா அகதி முசூன் அல்மெலெஹான், யுனிசெஃபின் நல்லெண்ணத் தூதராக நியமிக்கப்பட்டுள்ளார். 19 வயதான இவர் யுனிசெஃபின் இளம் தூதராவார். 2013 ஆம் ஆண்டு சிரியாவில் நடைபெற்ற உள்நாட்டுப் போரால் பாதிக்கப்பட்டு, 16 வயது சிறுமி முசூன் அல்மெலெஹான் அகதியாக ஜோர்டன் வந்தார். அவர் புலம் பெயர்ந்தவர்களின் கல்வி குறித்து தொடர்ந்து குரல் கொடுத்து வருகிறார். 'சிறு வயதில் இருந்தபோதே கல்விதான் எனது எதிர்காலத்தை தீர் மானிக்கும் என்று தோன்றியது. நான் சிரியாவில் இருந்து வெளியேறியபோது எனது புத்தகங்களை மட்டுமே எடுத்துக் கொண்டேன்' எனக் கூறியுள்ளார் முசூன் அல்மெலெஹான்.


தமிழ் இலக்கியப் பாடம் எடுப்பதால் என்ன நன்மை?

(நா.மணிராஜா) சுங்கைப்பட்டாணி,

தமிழுக்கு மீண்டும் சோதனை. இங்குள்ள இடைநிலைப்பள்ளி ஒன்றில், எஸ்.பி.எம். தேர்வில் இந்திய மாணவர்கள் தமிழ் இலக்கியத்தை பாடமாக எடுப்ப தற்கு தடை விதிக்கப்பட்டுள்ளது. அப்பள்ளியின் முதல்வரே இதற்கான உத்தரவைப் பிறப்பித்திருப்பது மாணவர்களின் பெற்றோர் மத்தியில்  பெரும் சர்ச்சையை ஏற்படுத்தியுள்ளது. எங்கள் மாணவர்கள் தமிழ் இலக்கிய பாடம் எடுப்பதால்  பள்ளியின் முதல்வருக்கு என்ன நஷ்டம் என பெற்றோர் கேள்வி எழுப்புகின்றனர்.

Read More: Malasyia Nanban Tamil Daily on 8.2.2018


ஒவ்வொருவரும் 20 பேரை அழைத்து வந்து ஓட்டு போட வைத்தாலே ஆட்சியை பிடித்து விடுவோம்! உ.பி.களுக்கு கட்டளையிட்ட ஸ்டாலின்!!

திண்டுக்கல் மாவட்டத்தில் உள்ள நிலக்கோட்டை தொகுதியில் இருக்கும் பள்ளபட்டியில் நடந்த ஊராட்சி சபை கூட்டத்தில் ஸ்டாலின் கலந்து கொண்டார்.   அதன்பின் நிலக் கோட்டையில் நடந்த வாக்குச் சாவடி முகவர்கள் கூட்டத்தில் ஸ்டாலின் கலந்து கொண்டார்.

இந்த பூத் கமிட்டி கூட்டத்திற்கு நிலக்கோட்டை தொகுதியில் உள்ள வத்தலக்குண்டு நிலக்கோட்டை ஒன்றியத்திலிருந்து ஐயாயிரத்திற்கும் மேற்பட்ட பூத் கமிட்டி ஏஜெண்டுகளான கழக உடன் பிறப்புகள் கலந்து கொண்டனர்.  இக்கூட்டத்திற்கு முன்னாள் அமைச்சரும் கழக துணை பொதுச் செயலாளருமான ஐ.பெரியசாமி தலைமை தாங்கினார்.    அதுபோல் தொகுதி பொறுப்பாளர் சாமிநாதன் மேற்கு சென்னை மாவட்ட செயலாளரும் ஒட்டன்சத்திரம் சட்டமன்ற உறுப்பினருமான சக்கரபாணி கிழக்கு மாவட்ட செயலாளர் பழனி சட்டமன்ற உறுப்பினருமான ஐ.பி. செந்தில்குமார் ஆகியோர் முன்னிலை வகித்தனர்.

இக்கூட்டத்தில் பேசிய ஐ. பி. செந்தில்குமாரோ... நிலக்கோட்டை தொகுதியில் உள்ள வத்தலக்குண்டு, நிலக்கோட்டை ஆகிய 2 ஒன்றியங்களில் 5,500 பூத் கமிட்டி அமைத்து உள்ளோம். அதுபோல் ஒவ்வொரு பூத்துக்கும் தகவல் தொழில் நுட்ப அணியும் நியமித்திருக்கிறோம். தலைவர் உத்தரவுக்கு பணிந்து தேர்தல் பணிகளை முழுமையாக செயல்பட தயாராக இருக்கிறோம். இந்த தேர்தல் பணியில் எங்களுடைய உயிர் அணுவை கூட  இழக்க தயாராக இருக்கிறோம் என்று கூறினார்.

அதன் பின் பேசிய கழகத் துணை பொதுச் செயலாளரான ஐ பெரியசாமி..... தாழ்த்தப்பட்ட சமுதாய மக்களுக்கு பல திட்டங்களை தலைவர் கலைஞர் தான் கொண்டு வந்தார். சுதந்திரம் அடைந்த பிறகு உப்புத் தண்ணியை குடித்த மக்களுக்கு வைகை பேரனை மூலம் தலைவர்தான் நல்ல தண்ணீரை கொண்டு வந்து கொடுத்தார். அந்த நன்றியை  நிலக்கோட்டை தொகுதி மக்கள் நினைத்துப் பார்க்கவேண்டும் என்று கூறினார்.

இறுதியாக பூத் கமிட்டி கூட்டத்தில் பேசிய மு.க. ஸ்டாலினோ... தமிழகத்திற்கு பாராளுமன்ற தேர்தல் வரு கிறதா அல்லது மீண்டும் 234 தொகுதி சட்டமன்ற தேர்தல் வர உள்ளதா என்பது தெரியவில்லை. மைனாரிட்டி யாக நடந்துவருகிறது. உடனடியாக இந்த ஆட்சியை அகற்ற வேண்டிய சூழல் உள்ளது. பொதுமக்களை அதிகம் எதிர்பார்த்து வருகிறார்கள்.

இந்த வாக்குச்சாவடி முகவர்கள் கூட்டத்திற்கு 5,500 பேர் வரைக்கும் வந்து இருக்கிறார்கள்.  ஒரு பூத்துக்கு 21 பேர் என முகவர்கள் நியமித்திருக்கிறோம். இதில் ஒருவர் 20 பேரை அழைத்து வந்து ஓட்டு போட வைத்தாலே நாம் ஆட்சியை பிடித்து விடுவோம்.  இந்த தேர்தல் பணியில் ஈடுபடும் உங்களை தேர்தலோடு விட்டுவிடுவேன் என்று நினைத்து விடாதீர்கள். உங்களுக்கு  அனைத்து அங்கீகாரமும்  கிடைக்கும் அதற்கு நான் பொறுப்பு என்று கூறினார்.


வரலாறு படைத்தார் பி.வி.சிந்து.  உலக சாம்பியன் பட்டம் வென்ற முதல் இந்தியப் பெண்.

பெய்ஜிங்,

சீனாவின் குவாங்சூ நகரில் நடைபெற்ற உலக பூப்பந்து சம்மேளனத்தின் World Tour இறுதிச்சுற்று போட்டியில் இந்தியாவின் இளம் நட்சத்திர வீராங்கனை பி.வி.சிந்து முதல் முறையாக வெற்றி பெற்று உலக சாம்பியன் பட்டத்தைக் கைப்பற்றினார். இந்த பூப்பந்துப் போட்டியில் சாம்பி யன் பட்டம் வென்ற முதல் இந்திய வீராங்கனை பி.வி.சிந்து என்பது குறிப்பிடத்தக்கது. ஜப்பான் வீராங்கனையான நஜோமி ஒகுஹராவை அவர் தோற்கடித்தார். கடந்த ஆண்டு நடைபெற்ற இறுதிப்போட்டியில் இதே ஜப்பான் வீராங்கனையிடம் அடைந்த தோல்விக்கு இந்த முறை சிந்து பழிதீர்த்துக்கொண்டார்.

 மகளிர் ஒற்றையர் பிரிவுக்கான இறுதி ஆட்டத்தில் கடந்த ஆண்டைப் போல் இந்த முறையும் தரவரிசையில் 6-வது இடத்தில் உள்ள இந்திய வீராங்கனை பி.வி.சிந்துவும், ஜப்பான் வீராங்கனை நஜோமி ஒகுஹாராவும் மோதினார்கள்.ஆட்டம் தொடங்கியதில் இருந்து சிந்து பம்பரம் போல் சுழன்று, ஆவேசமான ஆட்டத்தை வெளிப்படுத்தினார். ஆட்டம் தொடங்கியதில் இருந்தே சிந்து ஆதிக்கம் செலுத்தினார்.


குடியரசுத் தலைவர் தேர்தல் தேதி இன்று மாலை அறிவிப்பு?

குடியரசுத் தலைவர் பிரணாப் முகர்ஜியின் பதவிக் காலம் முடிவடைய உள்ள நிலையில், இன்று மாலை குடியரசுத் தலைவர் தேர்தலுக்கான தேதி அறி விக்கப்படும் என்று தகவல் வெளியாகியுள்ளது. தேர்தல் ஆணையத்திலிருந்து முக்கிய அறிவிப்புகள் வெளியாகும் என எதிர்பார்க்கப்படுகிறது. தேர்தல் ஆணையத் தலைவர் நஜிம் ஜைதி, குடியரசுத் தலைவர் தேர்தல் தேதியை அறிவிப்பார் என்று தகவல் வெளியாகியுள்ளது. குடியரசுத் தலைவர் பிரணாப் முகர்ஜியின் பதவிக் காலம் ஜூன் மாதத்துடன் முடிவடைய உள்ள நிலையில், அரசியல் கட்சிகள் குடியரசுத் தலைவர் தேர்தலுக்குத் தயாராகிவருகின்றன. ஆளும் பாரதிய ஜனதா கட்சி சார்பில் நிறுத்தப்படும் வேட்பாளருக்கு எதிராக, சக்தி வாய்ந்த பொது வேட்பாளரை நிறுத்த எதிர்க்கட்சிகள் முடிவெடுத்துள்ளன. இதுதொடர்பாக காங்கிரஸ், தி.மு.க, ஐக்கிய ஜனதா தளம், மார்க்ஸிஸ்ட் கம்யூனிஸ்ட் கட்சி, இந்திய கம்யூனிஸ்ட், ராஷ்ட்ரிய ஜனதா தளம் உள்ளிட்ட எதிர்க்கட்சிகள் ஒன்றிணைந்து செயல்படுவதற்கு முடிவு செய்துள்ளன. இருப்பினும், பா.ஜ.க இந்த முறை தனியாகவே வேட்பாளரை நிறுத்தும் அளவுக்கு பெரும்பான்மை பெற்றிருக்கும் என்றே கருதப்படுகிறது. இந்தியாவின் பெரிய மாநிலங்களான உத்தரப்பிரதேசம், மகாராஷ்டிரா, மத்தியப்பிரதேசம், ராஜஸ்தான் உள்ளிட்டவற்றில் பா.ஜ.க ஆளும் கட்சியாக இருக்கும் நிலை யில், பா.ஜ.க அதிக வாக்காளர்களைக் கொண்டுள்ளது. மேலும் நாடாளுமன்றத்திலும் பெரும்பான்மை பலத்துடன் இருக்கிறது. அரசியல் கட்சிகள், குடியரசுத் தலைவர் தேர்தலுக்கு தீவிரமாகத் தயாராகிவருகின்றன. இந்த நிலையில், இன்று மாலை குடியரசுத் தலைவர் தேர்தலுக் கான தேதி அறிவிக்கப்படலாம் என்று எதிர்பார்க்கப்படுகிறது. இதுகுறித்து, தலைமைத் தேர்தல் ஆணையர் நஜிம் ஜைதி அறிவிப்பு வெளியிடலாம் என்று தகவல் வெளியாகியுள்ளது.


உலக பரத நாட்டியத்தில் கின்னஸ் சாதனை புரிந்த பினாங்கு மாநில மாணவிகள்.

ஆர்.தசரதன் பட்டர்வொர்த், அண்மையில் தமிழகம் பல்லாவரம் வேல்ஸ் பல்கலைக் கழகத்தில் நடந்த உலக பரத நாட்டிய சாதனை நிகழ்ச்சியில் பினாங்கு மாநில முத்தமிழ் சங் கத்தை சேர்ந்த கோகிலா நடனக் குழுவைச் சேர்ந்த நடன மணிகள் கின்னஸ் சாதனை விருதை வென்று சாதனை புரிந்தனர். அவர்களை பாராட்டும் நிகழ்வு ஒன்று அண்மையில் செபராங் ஜெயாவில் அமைந்துள்ள உண வகத்தில் சிறப்புடன் நடைபெற்றது. பினாங்கு மாநிலத்தில் இந்தியக் கலைகளை பாதுகாத்தும் அதனை அழியாமல் பல நடவடிக்கைகளை மேற் கொண்டு குறிப்பாக அக்கலைகள் இளைய தலைமுறையினருக்கு பயிற்றுவித்து வரும் பழம்பெரும் இயக்கமாக திகழும் பினாங்கு முத்தமிழ் சங்கம் இந்த பாராட்டு விழாவினை ஏற்பாடு செய்திருந்தது. இந்நிகழ்வுக்கு சங்கத்தின் தலைவர் கா.வு இளங்கோவன் தலைமையேற்ற வேளை யில், உடன் சமூக சேவையாளர் டத்தோ நவநீதன் சிறப்பு பிர முகராக கலந்து கொண்டு சிறப்பித்தார். இந்நிகழ்வில் வரவேற்புரை யாற்றிய பினாங்கு மாநில முத்தமிழ் சங்க தலைவர் முத்தமிழ் மணி கா.வு.இளங்கோவன், இந்தியக் கலைகள் இந்த மண்ணைவிட்டு மறையாமல் காப்பது அவசியம் என்றும், இளைய தலைமுறையினர் அக்கலைகளை கற்று கொள்வதன் மூலமாக தங்கள் வாழ்க் கையில் சிறந்து விளங்க முடியும் என்பதுடன் அக்கலைகளை அழியாமல் காக்க முடியும் என்றும் அவர் நம்பிக்கை தெரிவித்தார். உலக சாதனையாக கின்னஸ் சாதனை பெறுவது எளிதான காரியம் இல்லை என்றும் அதனை பெறு வதற்கு, நடனமணிகள் கொண் டிருந்த ஆர்வம்,விடா முயற்சி, நடன மாஸ்டர் கோகிலாவின் ஒன்றிணைந்த பயிற்சி இந்த சாதனைக்கு முக்கிய காரணம் என்றும் தெரிவித்தார்.


கஜா புயல் பாதிப்பு : 50 வீடுகளை கட்டித் தர உள்ளேன்... ராகவா லாரன்ஸ்...

கஜா புயலால் பாதிக்கப்பட்டவர்களுக்கு 50 வீடுகளை கட்டித் தர உள்ளதாக ராகவா லாரன்ஸ் தெரிவித்துள்ளார். கஜா புயல் பாதித்த ஏழு மாவட்ட மக்கள் படும் வேதனையையும் துயரத்தையும் பார்க்கும் போது வேதனை அடைந்தேன். எவ்வளவோ நல்ல உள்ளம் உள்ளவர்களும் அரசாங்கமும் நிவாரணப் பணிகளில் ஈடுபட்டுக் கொண்டிருக்கிறார்கள்.

இடிந்து முற்றிலும் பாதிக்கப்பட்டவர்களுக்கு 50 வீடுகளை கட்டித் தர உள்ளேன். அப்படி பாதிக்கப்பட்டவர்கள் எங்களை தொடர்பு கொண்டால் நானே நேரிடையாக பாதிக்கப்பட்ட பகுதிக்கு சென்று வீடு கட்டித் தந்து அவர்கள் வாழ்வுக்கு நிரந்தர தீர்வு ஏற்படுத்த உள்ளேன்.

ஏழையின் சிரிப்பில் இறைவனைக் காண்போம் என்பார்கள். நான் அவர்கள் மூலம் இறைவனைக் காண முயற்சி செய்கிறேன். அன்பு பத்திரிக்கை நண்பர்க ளுக்கும் ஒரு வேண்டுகோள். உங்கள் பார்வைக்கு இது மாதிரி பாதிக்கப்பட்டவர்கள் பற்றி ஏதாவது தகவல் வந்தாலும் எங்களிடம் தெரிவிக்கவும் என ராகவா லாரன்ஸ் தெரிவித்துள்ளார்.


ஆட்சிக்கு ஆபத்து... குமாரசாமி அவசர ஆலோசனை

கடந்த ஆண்டு நடந்த சட்டமன்ற தேர்தலில் யாருக்கும் பெரும்பான்மை கிடைக்காத நிலையில் மஜக மற்றும் காங்கிரஸ் இணைந்து ஆட்சியமைத்தன. மஜக கட்சியின் குமாரசாமி முதல்வராக பொறுப்பேற்றார். இந்த கூட்ட ணியில் மந்திரி பதவி கிடைக்காத ஒரு சிலர் அதிருப்தியில் இருந்து வந்தாலும், அதனை சமாளித்து அரசு இயங்கி வந்தது.
இந்நிலையில் மக்களவை தேர்தலில் பாஜகவின் வெற்றிக்கு பின்னர், இந்த கூட்டணியில் இருந்து சில எம்.எல்.ஏ க்கள் பாஜக முக்கிய தலைவரான கிருஷ்ணாவை சந்தித்து பேசினர். இதனால் ஆட்சிக்கு நெருக்கடி ஏற்பட்டுள்ள நிலையில் முதல்வர் குமாரசாமி அவசர ஆலோசனையில் ஈடுபட்டு வருகிறார். இதில் அதிருப்தியில் உள்ள எம். எல்.ஏ.க்களுக்கு அமைச்சரவையில் இடம் தருவது குறித்து விவாதிக்கப்பட்டதாக தகவல் வெளியாகியுள்ளது.


அமெரிக்க பொருட்களையே வாங்குவோம்!, அமெரிக்கர்களுக்கே வேலைவாய்ப்பு-ட்ரம்ப்

அமெரிக்க பொருட்களையே வாங்கவும், அமெரிக்கர்களையே வேலைவாய்ப்பில் பணியமர்த்தவும் முன்னுரிமை கொடுக்கப்படும் என்று, அமெரிக்க அதிபர் டொனால்ட் ட்ரம்ப் தெரிவித்துள்ளார். அமெரிக்க அதிபராக பதவியேற்ற பிறகு டொனால்டு டிரம்ப் முதல் முறையாக அந்நாட்டு நாடாளுமன்றத்தில் இன்று உரையாற்றினார். அப்போது தேர்தல் பிரசாரத்தின்போது, வலியுறுத்திய இறுக்கமான கருத்துக்களையே மீண்டும் முன்வைத்தார். கார்பொரேட் வரிகளை குறைத்து, வணிக கொள்கைகளை மாற்றியமைக்க உள்ளதாக அவர் குறிப்பிட்டார். அமெரிக்க நிறுவனங்கள் போட்டியை சமாளிக்க ஏதுவான சூழல் உருவாக்கப்படும் என றுதியளித்தார். அமெரிக்க பொருட்களை ஏற்றுமதி செய்யும்போது பிற நாடுகள் அதன் மீது அதிக வரி விதிக்கின்றன. பிற நாட்டு பொருட்கள் அமெ ரிக் காவில் பெரிய வரி விதிப்பின்றி நுழைகின்றன. இந்த நிலை மாற வேண்டும். அமெரிக்க பொருட்களையே வாங்குவது, அமெரிக்கர்களையே வேலைக்கு அமர்த்துவது என்பதே இந்த அரசின் கொள்கை. பைப் தயாரிக்கும் அமெரிக்க நிறுவனங்கள் அமெரிக்க நிறுவனங்களிடமிருந்தே இரும்பு பொருட்களை வாங்குவது என்று உறுதியேற்க வேண்டும் என்றார் ட்ரம்ப்.


இந்தோனேஷியாவில் எண்ணெய் கிணறு தீப்பிடித்து எரிந்ததில் 10 பேர் பலி

அசே,

இந்தோனேஷியாவின் மேற்கே அமைந்த அசே மாகாணத்தில் எண்ணெய் கிணறு ஒன்று அமைந்துள்ளது.  இங்கு ஏற்பட்ட தீ விபத்தில் 10 பேர் பலியாகி உள்ளனர்.  எண்ணற்றோர் காயமடைந்து உள்ளனர். இந்த நிலையில் அந்நாட்டின் பேரிடர் கழகம் இன்று வெளியிட்டுள்ள செய்தியில், குழாய்களை வெல்டிங் செய்யும்பொழுது இந்த தீ விபத்து ஏற்பட்டிருக்கலாம் என அறிக்கை ஒன்றில் தெரிவித்துள்ளது.

எண்ணெய் கிணறில் சட்டவிரோத முறையில் துளையிட்டதனால் 5 பேர் கொல்லப்பட்டனர் என்றும் 12க்கும் மேற்பட்டோர் காயமடைந்து உள்ளனர் என்றும் அன்டாரா அரசு கழகம் இதற்கு முன் வெளியிட்ட தகவலில் தெரிவித்து உள்ளது.


சொத்து ஊழல் வழக்கு! நால்வருக்கு காவல் நீட்டிப்பு

சொத்து ஊழல் வழக்கில் தடுக்கப்பட்ட அறுவரில் இரு மேம்பாட்டாளர்கள் ஜாமினில் விடுவிக்கப்பட்ட வேளையில் நால்வரிடம் தொடர்ந்து விசார ணை மேற்கொள்வதற்காக இம்மாதம் 9ஆம் தேதி வரை தடுத்து வைக்க ஜொகூர்பாரு நீதிமன்ற மூத்த பதிவாளர் ஹபிசா ஜொஹார் அரிப் ஜொஹோர் லஞ்ச ஒழிப்பு ஆணை யத்திற்கு அனுமதி வழங்கினார். மேம்பாட்டாளர்கள் இருவரை லஞ்ச ஒழிப்பு ஆணைய அதிகாரி கள் விசாரணை மேற்கொண்ட பின் பிணையில் விடுவிக்க அனுமதித்ததாக தெரிவிக்கப் பட்டது. முன்னதாக கடந்த பிப்ரவரி 24ஆம் தேதி பலமில்லியன் வெள்ளி சொத்து மோசடி தொடர் பில் ஆறு பேர் விசார ணைக்காக தடுக்கப்பட்டனர். அதில் மாநில ஆட்சிக் குழு உறுப்பினர் ஒருவரின் மகனும் ஆட்சிக் குழு உறுப்பி னரின் சிறப்பு அதிகாரியும் அடங் குவார். 2009ஆம் ஆண்டு மலேசிய லஞ்ச ஒழிப்பு ஆணைய சட்டம் பிரிவு 17(எ)யின் கீழ் விசாரணை மேற்கொள்ளும் வகையில் அவர்கள் தடுக்கப்பட் டுள்ளனர். முன்னதாக ஐவர் லஞ்ச ஒழிப்பு ஆணைய தடுப்பு சட்டைகளை அணிந்திருந்தவாறு ஆறு வாகனங்களில் 20 லஞ்ச ஒழிப்பு ஆணைய அதிகாரிகளின் பாது காப்புடன் காலை 9.00 மணியளவில் நீதிமன்றம் கொண்டு வரப்பட்டனர். ஒரு சந்தேக நபர் மட்டும் சாதாரண உடையில் காணப்பட்டார். காலை 11.15 மணியளவில் அவர்கள் மீண்டும் நீதிமன்றத்தை விட்டு பாதுகாப்புடன் வெளியேறினர்.


நிலநடுக்கத்தால் பாதிக்கப்பட்டவர்களுக்கு தனது ஒரு மாத சம்பளத்தை வழங்கினார் நரேந்திர மோடி

நிலநடுக்கத்தால் இந்தியாவின் வட மாநிலங்களில் பாதிக்கப்பட்டவர்களுக்கு, பிரதமர் நரேந்திர மோடி தனது ஒருமாத சம்பளத்தை வழங்கினார்.

கடந்த சனிக்கிழமை நேபாளத்தை மையமாகக் கொண்டு ஏற்பட்ட நிலநடுக்கம் ரிக்டர் அளவில் 7.9 ஆகப் பதிவானது. இந்த மோசமான நில நடுக்கத்தின் தாக்கம் இந்தியாவிலும் உணரப்பட்டது.

இந்த நிலநடுக்கத்தால், வட மாநிலங்களில் 72 பேர் உயிரிழந்தனர். இதில் பாதிக்கப்பட்டவர்களுக்கு உதவுவதற்காக, பல்வேறு தரப்பில் இருந்தும் நிதியுதவிகள் குவிந்து வருகின்றது.

இந்நிலையில், பிரதமர் நரேந்திர மோடி, நேற்று தனது ஒரு மாத சம்பளத்தை, பிரதமர் தேசிய நிவாரண நிதிக்கு, நன்கொடையாக வழங்கியுள்ளார்.

நாடாளுமன்ற உறுப்பினர்கள் அனைவரும் ஏற்கனவே தங்களின் ஒரு மாத ஊதியத்தை, நன்கொடையாக வழங்கியுள்ளது குறிப்பிடத்தக்கது.

இந்நிலையில், இந்த நில நடுக்கத்திற்கு நேபாளத்தில் உயிரிழந்தவர்களின் எண்ணிக்கை 4000 ஐ தாண்டியுள்ளது. இந்த எண்ணிக்கை அதிகரிக்கக் கூடும் என்று தகவல்கள் வெளியாகியுள்ளன என்பது குறிப்பிடத்தக்கது.


துன் மகாதீர் நவீன மலேசியாவின் தந்தை பாடநூலை தற்காத்தது கல்வி அமைச்சு

கோலாலம்பூர், முன்னாள் பிரதமர் துன் டாக்டர் மகாதீர் முகமட் நவீன மலேசியாவின் தந்தை என்று பாடப் புத்தகங்களில் குறிப்பிடப்பட்டிருக்கும் அடைமொழி தொடர்ந்து நிலை நிறுத்தப்படும் என்று கல்வி அமைச்சு அறிவித்துள்ளது. ஆவணங்கள் மற்றும் துல்லிய குறிப்பு விவரங்களை அடிப்படையாகக் கொண்டே கல்வி அமைச்சின் பாடப் புத்தகங்கள் எழுதப்படுவதால் துன் மகாதீரின் அந்த அடைமொழி தொடர்ந்து நிலைநிறுத்தப்படும் என்று கல்வி அமைச்சர் டத்தோஸ்ரீ மகாட்ஸிர் காலிட் தெரிவித்தார். மலேசியாவை நவீனமயமாக்கியவர் துன் மகாதீர். அவருக்கு வழங்கப்பட்ட நவீன மலேசியாவின் தந்தை என்ற அந்தஸ்து தொடர்ந்து பள்ளிப் பாடப் புத்தகங்களில் அங்கீகரிக்கப்படுமா என்று சிகாம்புட் ஜசெக நாடாளுமன்ற உறுப்பினர் லிம் லிப் எங் கேள்விக்கு பதில் அளிக்கையில் மகாட்ஸிர் மேற்கண்ட வாறு குறிப்பிட்டார்.


30 ஆண்டு காலமாக நாட்டின் முதல் எதிரியாக போதைப்பொருள்

இவ்வாண்டு ஜனவரி தொடங்கி நவம்பர் மாதம் வரை போதைப்பொருள் தயாரிக்கும் 19 ஆய்வுக் கூடங்கள் முறியடிக்கப்பட்டன.

இக்கால கட்டத்தில் வெ.27.29 கோடி மதிப்புள்ள பல்வேறு வகையான போதைப்பொருளை அமலாக்கத் தரப்பினர் பறிமுதல் செய்துள்ளனர்.

இது உண்மையில் கடந்த 1983 தொடங்கி நாட்டின் முதல் எதிரியாக இருக்கும் போதைப்பொருளை முறியடிப்பதில் அமலாக்கத் தரப்பினரின் வெற்றியாகக் கருதப்படுகிறது.

பொதுவாக போதைப்பொருளில் இருந்து விடுபட்ட நாடு என்ற நிலையை அடைவது சாத்தியமற்றது என்பது அனைவருக்கும் தெரியும். இருந்த போதிலும் அமலாக்கத் தரப்பினருடன் இணைந்து மேற்கொள்ளப்படும் முயற்சியின் மூலம் சமூகப் பிரச்சினைகளுக்கு வித்திடும் இதை முறியடிக்க அரசு முனைகிறது.

போதைப்பொருளுக்கு எதிராகப் போராடும் அரசின் நோக்கம் 2030 பகிரப்பட்ட செழிப்புத் திட்ட இலக்கில் (டபள்யூ.கே.பி. 2030)

மிகத் தெளிவாகக் குறிப்பிடப்பட்டு உள்ளதோடு பாதுகாப்பு மற்றும் பொது அமைதிக் கொள்கைக்குக் குறிப்பிட்ட ஓர் அடித்தளமாகவும் விளங்குகிறது.

இதனிடையே, தொடர்ச்சியான இம்முயற்சிக்குத் தடுப்பு, அமலாக்கம் மற்றும் சட்டக் கல்வி அணுகுமுறை வாயிலாக கவனம் செலுத்தப்படுவதோடு பல்வேறு தரப்பினரிடமிருந்து வியூக ஒத்துழைப்பும் தேவைப்படுகிறது என்று குற்றவியல் நிபுணர், டத்தோஸ்ரீ அக்பார் சத்தார் தெரிவித்தார்.


முதல்வராக பதவியேற்க குமாரசாமிக்கு தடையா?

கர்நாடகாவில் மதசார்பற்ற ஜனதா தளம் சார்பாக காங்கிரஸ் கூட்டணியோடு நாளை முதல்வர் பதவியேற்க உள்ளார் குமாரசாமி. இதற்கிடையே குமாரசாமி முதல் அமைச்சர் பதவியேற்பதற்கு தடை கொடுக்க வேண்டும் என்று கர்நாடக உயர்நீதிமன்றத்தில் மனு செய்யப்பட்டுள்ளது.

கர்நாடகாவில் உள்ள இந்து மகா சபை (ஆர்.எஸ்.எஸ்.ஸின் துணை அமைப்பு) சார்பில் உயர்நீதிமன்றத்தில் தாக்கல் செய்யப்பட்டுள்ள மனுவில், குமாரசாமிக்கு போதிய மெஜாரிட்டி இல்லை என்றும், இவரது கட்சியில் 38 எம்எல்ஏக்கள்தான் உள்ளனர் என்றும், ஆனால் பாஜகவில் 104 பேர் எம்எல்ஏக்களாக உள்ளனர் என்றும், சட்டமன்றத்தில் பிரதான கட்சியாக உள்ள பாஜகவைத்தான் முதல் அமைச்சராக பொறுப்பேற்க அழைக்க வேண்டும். மைனாரிட்டியாக மூன்றாம் இடத்தில் உள்ள மதசார்பற்ற ஜனதா தளம் கட்சியை அழைத்திருப்பதும், குமாரசாமி முதல் அமைச்சராக பதவியேற்பதும் இந்திய அரசியல் அமைப்பு சட்டத்திற்கு எதிரானது ஆகவே அ குமாரசாமியை முதல் அமைச்சராக பதவியேற்பதற்கு தடை வழங்க வேண்டும் என்று அந்த மனுவில் இந்து மகா சபை கோரியுள்ளது.

இந்த மனு விசாரணைக்கு ஏற்றுக்கொள்ளப்படுமா அல்லது தள்ளுபடி செய்யப்படுமா என நாளை தெரியவரும் என்கிறார்கள் வழக்கறிஞர்கள்.

இதற்கிடையே இந்த மனு ஏற்கப்பட வேண்டும் எனவும் காங்கிரஸ் கட்சியினர் கூறுகின்றனர். அதற்கு அவர்கள் கூறும் காரணம், சட்டமன்றத்தில் இரண்டு கட்சிகளின் மெஜாரிட்டியோடு குமாரசாமி பதவியேற்பதை நீதிமன்றம் தடுக்காது. இருப்பினும் இந்த ஏற்கப்பட்டு பிறகு விசாரணையில் அது எப்படி வேண்டுமானாலும் நடக்கலாம். மனு ஏற்கப்படுவது ஒரு வகையில் காங்கிரஸ் கட்சிக்கு பலம் தான். காரணம், மணிப்பூர், கோவா, நாகலாந்து, பீகார் ஆகிய மாநிலங்களில் பாஜக 3ஆம் இடம் மற்றும் இரண்டாம் இடத்தில்தான் உள்ளது. அம்மாநிலங்களில் சட்டமன்றத்தில் பிரதான கட்சி காங்கிரஸ் கட்சிதான். கர்நாடக உயர்நீதிமன்றத்தில் இந்த மனு ஏற்கப்பட்டால், இதையே முன்னுதாரணப்படுத்தி இந்த 5 மாநிலங்களிலும் பாஜக ஆட்சியில் இருப்பதை டிஸ்மிஸ் செய்ய வேண்டும் என நாங்கள் நீதிமன்றத்திற்கு போவோம் என்கின்றனர். a


டி.டி.வி. தினகரனுக்கு ஆதரவாக அதிகாரிகள் செயல்பட்டால் நடவடிக்கை

டி.டி.வி.தினகரனுக்கு ஆதரவாக அதிகாரிகள் செயல்பட்டால் தி.மு.க. ஆட்சிக்கு வந்ததும் நடவடிக்கை எடுக்கப்படும் என்று மு.க.ஸ்டாலின் எச்சரிக்கை விடுத்துள்ளார். ஆர்.கே.நகர் தொகுதிக்கு உட்பட்ட காசிமேடு உள்ளிட்ட பகுதிகளை சேர்ந்த குடியிருப்பு நல சங்க நிர்வாகிகளை ராயபுரத்தில் இன்று தி.மு.க. செயல் தலைவர் மு.க.ஸ்டாலின் சந்தித்து கலந்துரையாடினார். நான் சென்னை மேயராக இருந்தபோது அடிப்படை வசதிகளான குடிநீர், சாலை வசதி, தெருவிளக்கு, குப்பைகளை அகற்றுவது, போக்குவரத்து நெரி சலுக்கு தீர்வு காண்பது என மக்களின் அடிப்படை தேவைகளுக்கு முக்கியத்துவம் கொடுத்து செயல்பட்டோம். சென்னையில் 10 மேம்பாலங்கள் தி.மு.க. ஆட்சியில்தான் கட்டப்பட்டது. ஆனால் அ.தி.மு.க. ஆட்சியில் ஒரு மேம்பாலம் கூட கட்டப்படவில்லை. அ.திமு.க. இப்போது 2 அணியாக இருந்தாலும் ஆட்சியில் உள்ளவர்கள் இந்த பகுதிக்கு எதுவும் செய்யவில்லை. ஆர்.கே.நகர் தொகுதி முதல்-அமைச்சர் ஜெயலலிதா வெற்றி பெற்ற தொகுதியாகும். இந்த தொகுதி எம்.பி.யும், அ.தி.மு.க.வை சேர்ந்தவர்தான். இங்கு 7 கவுன்சிலர்கள் இருந்தார்கள். இவர்கள் அனைவரும் என்ன செய்து விட்டார்கள். சிந்தித்து பாருங்கள். மற்ற தொகுதியை விட ஆர்.கே.நகர் தொகுதி மிக மோசமாக உள்ளது. குடிநீருடன் கழிவுநீர் கலந்து வருகிறது. ஆயில் கலக்கிறது. இதற்கு நிரந்தர தீர்வு காணப்படவில்லை. தி.மு.க. எதிர்க்கட்சியாக இருந்தாலும் தொகுதி மக்களுக்காக சட்டசபையில் தொடர்ந்து குரல் கொடுத்து வருகிறோம். ஜெயலலிதா மரணத்தில் மர்மம் இருப்பதாக ஓ.பன்னீர்செல்வம் அணியினர் கூறுகிறார்கள். சசிகலா தரப்பினர் நடந்த சம்பவங்களை முழுமையாக சொல்லாமல் மறைக்கப் பார்க்கிறார்கள். ஜெயலலிதா ஆஸ்பத்திரியில் சிகிச்சையில் இருந்த போது முதல்-அமைச்சராக இருந்த ஓ.பன்னீர்செல்வமும், சுகாதாரதுறை அமைச்சராக இருந்த விஜயபாஸ்கரும் எதுவும் வாய் திறக்கவில்லை. இப்போது ஒருவர் மீது ஒருவர் குற்றம் சாட்டுகின்றனர். ஆர்.கே.நகர் தேர்தலில் இரு அணிகளும் கபட நாடகம் ஆடுகின்றனர். டெல்லி தேர்தல் ஆணையம் சிறப்பாக செயல்பட்டாலும், இங்குள்ள உள்ளூர் அதிகாரிகள் டி.டி.வி.தினகரனின் பெரா அணிக்கு கைக்கூலியாக செயல்படுகின்றனர். நேற்று 1 நாள் மட்டும் ரூ.10 கோடி அளவுக்கு பணப்பட்டுவாடா நடந்துள்ளது. பணப்பட்டுவாடா செய்தவர்களை பிடித்து கொடுத்தும் எந்த நடவடிக்கையும் எடுக்கவில்லை. டி.டி.வி.தினகரன் அணிக்கு ஆதரவாக செயல்படும் அதிகாரிகளை கண்டறிந்து அவர்கள் மீது தி.மு.க. ஆட்சிக்கு வந்ததும் நடவடிக்கை எடுக்கப்படும். இவ்வாறு அவர் பேசினார்.


கெவின் கொலை வழக்கில் பொய் சாட்சி சொன்ன யோகேஸ்வரிக்கு 4 ஆண்டு சிறை

கோலாலம்பூர்,

மூத்த அரசு வழக்கறிஞர் டத்தோ அந்தோணி கெவின் மொராய்ஸ் கொலை வழக்கில் பொய் சாட்சியம் அளித்த  குற்றத்திற்காக 37 வயது தையல்காரரான எஸ்.யோகேஸ்வரிக்கு இங்குள்ள  மாஜிஸ்திரேட் நீதிமன்றம் நான்கு ஆண்டு சிறைத் தண்டனையை விதித்தது. முரணான சாட்சியத்தை அளித்ததில் யோகேஸ்வரி  மீது தப்பில்லை என்பதற்கான ஆதாரத்தைச் சமர்ப்பிக்க எதிர்த்தரப்பு வழக்கறிஞர் தவறிவிட்டதால், இந்தத் தண்டனை விதிக்கப்படுகிறது என்று மாஜிஸ்திரேட்  நமீரா ஹனூம்  தெரிவித்தார்.

அந்தப் பொய்யான வாக்குமூலத்தை அளித்தமைக்காக யோகேஸ்வரிக்கு நீதிமன்றத்தில் 1,500 வெள்ளி அபராதம் செலுத்தப்பட வேண்டும் என்றும் தீர்ப்பளிக்கப்பட்டது.  இருந்தபோதிலும், அந்தத் தீர்ப்பினை மேல்முறையீடு செய்யும் பொருட்டு இந்தத் தண்டனையை தற்காலிகமாக நிறுத்தி வைக்கப்பட வேண்டும் என்று அவரின் வழக்கறிஞர் ஜெ.ஜெயரூபிணி கேட்டுக் கொண்டதற்கிணங்க, 13,000 வெள்ளி ஜாமின் தொகையில், ஒருவரின் உத்தரவாதத்தின் பேரில் அவர் விடுவிக்கப்பட்டார்.

Read More:Malaysia Nanban News paper on 25.11.2017


பாஜக தேர்தல் அலுவலகத்தில் தூக்கில் தொங்கிய நிலையில் கண்டுபிடிக்கப்பட்ட உடல்

மக்களவை தேர்தல் இந்தியா முழுவதும் வரும் ஏப்ரல் 11 முதல் மே 19 வரை 7 கட்டங்களாக நடைபெறுகிறது. 7 கட்ட தேர்தலும் முடிந்த பிறகு மே 23 ஆம் தேதி வாக்கு எண்ணிக்கை நடைபெறும் என அறிவிக்கப்பட்டுள்ளது. இதற்காக தேர்தல் பிரச்சாரங்களும் நாடு  முழுவதும் தொடங்கி விறுவிறுப்பாக நடந்து வருகிறது.

இந்நிலையில் மேற்கு வங்கத்தின் சிலிகுரி பகுதியிலுள்ள பாஜக தேர்தல் அலுவலகத்தில் 42 வயதான ஒரு நபரின் உடல் தூக்கில் தொங்கிய நிலையில் கண்டுபிடிக்கப்பட்டுள்ளது. இதனால் அந்த பகுதியில் பரபரப்பு நிலவி வருகிறது. உடல் கண்டுபிடிக்கப்பட்டவுடன் போலீஸாருக்கு தகவல் தெரிவிக்கப்பட்ட நிலையில் இது தொடர்பாக வழக்கு பதிவு செய்யப்பட்டு விசாரணை நடைபெற்று வருகிறது.

இந்நிலையில் இதுகுறித்து பேசியுள்ள இறந்த நபரின் மனைவி, "அவருக்கு எந்தவிதமான சண்டையோ அல்லது யாருடனும் பகையோ கிடையாது. இது தற்கொலையா அல்லது கொலையா என தெரியவில்லை அதனை முதலில் விசாரிக்க வேண்டும்" என தெரிவித்துள்ளார்.


நாளை இந்தியக் குடியரசுத்தலைவருக்கான தேர்தல்!

ஜூலை மாதத்துடன் குடியரசுத் தலைவர் பிரணாப் முகர்ஜியின் பதவிக்காலம் முடிவடைகிறது. இதையடுத்து, குடியரசுத் தலைவர் தேர்தல் நாளை ஜூலை 17-ம் தேதி நடைபெறவுள்ளது. நாட்டின் அடுத்தக் குடியரசுத் தலைவருக்கான தேர்தலில் ஆளும் பா.ஜ,க சார்பில் ராம்நாத் கோவிந்த் வேட்பாளராகக் களமிறக்கப்பட்டுள்ளார். காங்கிரஸ் மற்றும் எதிர்க்கட்சி சார்பில் மீராகுமார் போட்டியிடுகிறார். தமிழகத்தில் ஜனாதிபதி தேர்தலுக்கான ஏற்பாடுகள் மிகச் சிறப்பாக மேற்கொள்ளப்பட்டுள்ளதாக தேர்தல் ஆணையம் அறிவித்துள்ளது. இதற்காக டெல்லியில் இருந்து வந்திருந்த தேர்தல் மேற்பார்வையாளர்கள் நேற்று மாலை தேர்தல் ஏற்பாடுகளை ஆய்வு செய்தனர். இந்த 15-வது குடியரசுத் தலைவருக்கான தேர்தல் வாக்குப்பதிவு, தமிழகத்தில், சென்னை-600 009, புனித ஜார்ஜ் கோட்டை, சட்டமன்றப் பேரவைச் செய லக வளாகத்தில் அமைந்துள்ள 'குழுக் கூட்ட அறை' -யில், காலை 10 மணி முதல் மாலை 5 மணி வரை நடைபெறும். இந்தத் தேர்தலை நடத்த, இந்தியத் தேர்தல் ஆணையத்தால் சட்டமன்றப் பேரவைச் செயலாளர் (பொ) க. பூபதி, சட்டமன்றப் பேரவைச் செயலக இணைச் செயலாளர் பா.சுப்பிரமணியம் ஆகியோர் உதவி தேர்தல் நடத்தும் அலுவலர்களாக நியமிக்கப்பட்டுள்ளனர்.


பி.டி.பி.டி.என். புதிய திட்டம் அறிமுகம் சிம்பானான் எஸ்.எஸ்.பி.என். பிளஸ்

கோலாலம்பூர், செப். 4-

சிறுகச் சிறுக சேமிக்கும் பழக்கம் பெரும்பாலான மலேசியர்கள் மத்தியில் காலம் காலமாக இருந்து வந்துள்ள போதிலும் பிள்ளைகளின் கல்விக்கான சேமிப்பில் ஒரு புதிய பரிணாமத்தை உருவாக்கி வருகிறது தேசிய கல்வி நிதிக்கழகமான பி.டி.பி.டி.என்.

கல்விக்காக கடன் வாங்குவதையே அதிகம் சார்ந்திராமல் தங்கள் பிள்ளைகளின் உயர் கல்விக்காக அவர்களின் சிறுவயது முதல் சேமிக்கும் வகையில் பெற்றோர்களை ஊக்குவிப்பதில் பி.டி.பி.டி.என். எப்போதும் மிகுந்த அர்ப்பணிப்புடன் செயலாற்றி வந்துள்ளது. மலேசியாவில் கல்வி சேமிப்புக்கான முதன்மை திட்டமாக எஸ்.எஸ்.பி.என். விளங்குவதை சாத்தியமாக்கும் பொருட்டு 2021-2025 பி.டி.பி.டி.என். வியூகத்திட்டத்திற்கு ஏற்ப இது அமைந்துள்ளது என்று அதன் தலைமை நிர்வாகி அஹ்மட் டாசுக்கி அப்துல் மாஜிட் கூறுகிறார்.

நாட்டின் முதன்மை உயர்கல்வி நிதிக்கழகமாக பி.டி.பி.டி.என். தொடர்ந்து நிலைநிறுத்தப்படுவதை உறுதி செய்வதற்கு எஸ்.எஸ்.பி.என். பிளஸ் எனும் புதிய சேமிப்புத் திட்டம் நேற்று அறிமுகம் செய்யப்பட்டது. பி.டி.பி.டி.என். முகநூல், யூ-டியூப் ஆகியவற்றின் வழி இயங்கலை வாயிலாக இது அதிகாரப்பூர்வ வெளியீடு கண்டது. எஸ்.எஸ்.பி,என். பிளஸ் என்பது ஏற்கெனவே அறிமுகமான எஸ்.எஸ்.பி.என்-ஐ பிளஸ் திட்டத்தின் ஒரு தொடர்ச்சியாகும். முதலீட்டாளர்களுக்கான பல்வேறு சிறப்பு அம்சங்கள், நன்மைகள் வழி இது ஒரு புதிய தோற்றத்தை பெற்றுள்ளது என்று அஹ்மட் டாசுக்கி தெரிவித்தார்.

எனினும், ஹொங் லியோங் எம்.எஸ்.ஐ.ஜி. தக்காஃபுல் பெர்ஹாட், கிரேட் ஈஸ்ட்டர்ன் தக்காஃபுல் பெர்ஹாட், தக்காஃபுல் இக்லாஸ் ஃபேமிலி பெர்ஹாட் ஆகிய மூன்று நிறுவனங்களின் ஒத்துழைப்புடன் எஸ்.எஸ்.பி.என். பிளஸ் சேமிப்பு பல்வேறு தேர்வுகள் முதலீட்டாளர்களுக்கு வழங்கப்படுகிறது. எஸ்.எஸ்.பி.என். பிளஸ் சேமிப்பை பொறுத்த வரையில் தக்காஃபுல் பாதுகாப்புடன் கல்வி சேமிப்பை இணைப்பதால் மிகவும் பிரத்தியேகமான ஒன்றாக இதனை விளங்கச்செய்கிறது. சந்தையில் உள்ள மற்ற கல்வி சேமிப்புகளுடன் ஒப்பிடுகையில் இது ஒரு சிறந்த சேமிப்புத் திட்டம் என்பதையும் உணர முடிகிறது.

மலேசிய சமூகத்தினரிடையே ஒவ்வொரு குடும்பத்திலும் பெரும் வசதியுள்ள ஆறு அம்ச வாய்ப்புகளை இது வழங்குகிறது. அவற்றில் ஒன்றுதான் ஒரு முதலீட்டாளர் பெறக்கூடிய 12 லட்சம் வெள்ளி வரைக்குமான தக்காஃபுல் பாதுகாப்பாகும். மேலும், தீவிர நோய்களுக்கு வெ.200,000 வரைக்குமான தொகை, இறந்தவர் உடலை திருப்பி அனுப்புவதற்கான வெ.10,000 வரைக்குமான நிதி உதவி, விபத்து காரணமாக பெறப்படும் வெளிநோயாளி சிகிச்சைக்கு வெ.3,000 வரையிலான உதவி மற்றும் ஒரு முதலீட்டாளரின் 69 வயது வரைக்குமான பாதுகாப்பு ஆகியன அவற்றுள் அடங்கும்.

முதலீட்டாளர்களுக்கு ஏற்கெனவே வழங்கப்பட்டுள்ள பல்வேறு சிறப்பம்சங்கள் எஸ்.எஸ்.பி.என். பிளஸ் திட்டத்திலும் நிலைநிறுத்தப்படும். லாப ஈவு, வெ.8,000 வரைக்குமான வரி விலக்கு, ஷாரியா விதிமுறைகளுக்கு ஏற்ப, அரசாங்க உத்தரவாதம் பெற்ற ஒரு சேமிப்பு ஆகியன பட்டியலில் அடங்கும். நடப்பில் உள்ள 690,000 க்கும் மேலான எஸ்.எஸ்.பி.என்.-ஐ பிளஸ் முதலீட்டாளர்களும் இதே போன்ற சலுகைகளைப் பெறுவார்கள் என்று அவர் குறிப்பிட்டார். இந்த எஸ்.எஸ்.பி.என். பிளஸ் திட்டத்தின் அறிமுகத்தை முன்னிட்டு, எஸ்.எஸ்.பி.என்.-ஐ திட்டத்திற்கும் புதிய தோற்றம் அளிக்கப்பட்டுள்ளது. புதிய முத்திரை மற்றும் அத்திட்டத்தின் பெயரும் எஸ்.எஸ்.பி.என். பிரைம் சேமிப்பு என்று பெயர் மாற்றம் கண்டுள்ளது. அதன் சிறப்புகளும் நன்மைகளும் தொடர்ந்து அதே நிலையில் வழங்கப்பட்டு வரும்.

இந்த உருமாற்றத்தின் வழி இனி பி.டி.பி.டி.என். சேமிப்புத் திட்டங்கள் * எஸ்.எஸ்.பி.என்.-ஐ பிளஸ் (SSPN-i Plus)  என்பது எஸ்.எஸ்.பி.என். பிளஸ் சேமிப்பு (Simpanan SSPN Plus) என்றும் * எஸ்.எஸ்.பி.என்-ஐ (SSPN-i) திட்டம் எஸ்.எஸ்.பி.என். பிரைம் சேமிப்பு (Simpanan SSPN Prime) என்றும் அடையாளம் காணப்படும். இந்த மாற்றங்களின் வழி உயர் கல்வி சேமிப்புக்கான முதன்மை தேர்வாக இவை நிலைநாட்டப்படுவதுடன், மக்கள் நம்பிக்கையும் வலுவடையும் என்று அஹ்மட் டாசுக்கி மேலும் கூறினார்.  எஸ்.எஸ்.பி.என். பிளஸ் சேமிப்பு எனும் இன்றைய புதிய திட்டத்தின் அறிமுகம் காலத்திற்கு ஏற்ற ஒன்று என்பதுடன், ஓர் ஆக்ககரமான வகையில் சேமிப்பு நிதியை நிர்வகிப்பதற்கு பி.டி.பி.டி.என். வியூகத் திட்டத்திற்கு ஏற்ப அமைந்துள்ளது எனவும் அவர் சொன்னார்.

மலேசியர்களிடையே சேமிப்பை ஊக்குவிக்கும் ஒரு நடவடிக்கையாக பரிசுகளையும் பி.டி.பி.டி.என். வழங்கி வருகிறது. இன்றைய புதிய திட்டத்தின் அறிமுகத்தை முன்னிட்டு Cabutan WOW! Simpan SSPN Plus 2021 எனும் சிறப்பு குலுக்கலும் ஏற்பாடு செய்யப்பட்டுள்ளது. மொத்தம் 221 வெற்றியாளர்களுக்கு வெ.320,000 மதிப்புள்ள பரிசுகள் காத்திருக்கின்றன. செப்டம்பர் முதல் தேதியிலிருந்து வரும் டிசம்பர் (2021) 31 ஆம் தேதி வரையில் இப்பரிசுத் திட்டம் அமலில் இருக்கும்.

படவிளக்கம்:

இயங்கலை வாயிலான அறிமுக நிகழ்ச்சியில் உரையாற்றிய அஹ்மட் டாசுக்கி அப்துல் மாஜிட்.


உபர் கிண்ண பூப்பந்துப் போட்டிக்கான தேசிய அணியில் இடம் பிடித்த கிஷோனா

கோலாலம்பூர்,

உபர் கிண்ண பூப்பந்துப் போட்டிக்கான தேசிய அணியில் இடம் பிடித்து மலேசிய வீராங்கனை எஸ். கிஷோனா சாதனைபடைத் துள்ளார். ஆசிய பூப்பந்துப் போட்டி வரும் பிப்ரவரி 6ஆம் தேதி முதல் 11ஆம் தேதி வரை அலோர்ஸ்டாரில் நடைபெறவுள்ளது.இப்போட்டியில் வெற்றி பெறும் முதல் நான்கு நாடுகள் தோமஸ், உபர் கிண்ண பூப்பந்துப் போட்டிக்கு தகுதி பெறும்.

அவ்வகையில் இப்போட் டிகளில் களமிறங்கவிருக்கும் மலேசிய அணிக்கான விவரத்தை தேசிய பூப்பந்து சம்மேளனம் நேற்று அறிவித்தது. ஆண்க ளுக்கான தோமஸ் கிண்ண அணிக்கு உலகின் இரண்டாம் நிலை வீரர் டத்தோ லீ சோங் வெய் தலைமையேற்கவுள்ளார்.இவரின் தலைமையில் லீ சீ ஜியா, இஸ்கண்டார் ஜூல்கர்னாய்ன், சோங் ஜூ வென் ஆகியோர் ஒற்றையர் பிரிவில் களமிறங்கவுள்ளனர்.ஆசிய ஜூனியர் சாம்பியன் பட்டத்தை வென்ற லியோங் ஜூன் ஹோவ், இரண்டு முறை தேசிய சாம்பியன் பட்டத்தை வென்ற லிம் சீ விங் ஆகியோர் இந்த அணியில் இடம் பிடிக்கவில்லை.

Read More: Malaysia nanban News Paper on 5.1.2018


வேற்றுகிரகவாசிகளின் தாக்குதலில் மீண்டும் அமெரிக்கா?

சரியாக 20 வருடங்களுக்குப் பிறகு மீண்டும் ஏலியன்ஸ் தாக்குதலை சந்திக்கவிருக்கிறது அமெரிக்கா. ஆம்... ‘இன்டிபென்டஸ் டே’ படத்தின் 2ஆம் பாகமாக ‘இன்டிமென்டஸ் டே : ரிசர்ஜென்ஸ்’ என்ற ஹாலிவுட் படம் இம்மாதம் 24ஆம் தேதி வெளியாகவிருக்கிறது. 200 மில்லியன் அமெரிக்க டாலர் பொருட்செலவில் தயாரிக்கப்பட்டுள்ள இப்படத்தில் பில் புல்மேன், ஜெஃப் கேல்டுப்ளம் ஆகியோர் முக்கிய வேடங்களில் நடித்திருக்கிறார்கள். முதல் பாகத்திலும் நடித்த இவர்களுடன் லியம் ஹெம்ஸ்வொர்த், ஜுட் ஹிர்ஸ்ச் ஆகியோரும் நடித்திருக்கிறார்கள். ஹெரால்டு க்ளோசர், தாமஸ் வான்கர் இணைந்து இசையமைத்துள்ள இப்படத்திற்கு மார்கஸ் ஃபோர்டெரர் ஒளிப்பதிவு செய்துள்ளார்.ஃபாக்ஸ் ஸ்டார் ஸ்டுடியோஸ் நிறுவனம் தயாரித்துள்ள இப்படம் தமிழிலும் உருவாகவிருப்பது குறிப்பிடத்தக்கது.


நியூசிலாந்து தாக்குதலில் உயிர்தப்பிய   வங்கதேச கிரிக்கெட் வீரர் திருமணம்

டாக்கா,

நியூசிலாந்தின் கிறிஸ்ட்சர்ச் நகரில் உள்ள இரண்டு மசூதிகளில் கடந்த 15-ம் தேதி தொழுகை நடைபெற்றபோது, பயங்கரவாதிகள் திடீரென துப்பாக்கி சூடு நடத்தியதில் 50 பேர் கொல்லப்பட்டனர். பலர் காயமடைந்தனர். இந்த தாக்குதல் நடந்தபோது, அந்த மசூதிக்கு வங்கதேச கிரிக்கெட் அணி வீரர்கள் சென்றனர்.

உள்ளே துப்பாக்கி சூடு சத்தம் கேட்டதும், கிரிக்கெட் வீரர்களை அதிகாரிகள் அவசரமாக வெளியே அழைத்து வந்தனர். வேகவேகமாக அருகில் இருந்த பூங்கா வழியாக சென்று, மைதானத்தை அடைந்தனர். பின்னர் அங்கிருந்து ஓட்டலுக்குச் சென்றனர்.  வீரர்கள் யாரும் ஓட்டலை விட்டு வெளியே வரவேண்டாம் என அறிவுறுத்தப்பட்டது. வீரர்கள் அனைவரும் பாதுகாப்பாக திரும்பினாலும் அவர்களிடையே உள்ள அச்ச உணர்வு நீங்குவதற்கு வெகுநேரம் ஆனது.

இந்த சம்பவம் காரணமாக, மறுநாள் நியூசிலாந்து அணியுடனான கடைசி டெஸ்ட் கிரிக்கெட் போட்டியை வங்கதேச கிரிக்கெட் வாரியம் ரத்து செய்தது. பின்னர் வங்கதேச வீரர்கள் நாடு திரும்பினர். நியூசிலாந்து தாக்குதலில் அதிர்ஷ்டவசமாக உயிர் தப்பிய கிரிக்கெட்  வீரர்களுள் ஒருவர் மெஹதி ஹசன். இவர் தன் காதலி ரபேயா அக்தர் ப்ரீத்தியை வங்க தேசத்தில் உள்ள குல்னா பகுதியில் கடந்த வியாழன் அன்று திருமணம் செய்து கொண்டார்.பின்னர் அவர் கூறுகையில், எனது வாழ்க்கையின் புதிய பகுதியை நான் துவங்குகிறேன். என்னை அனைவரும் வாழ்த்துங்கள் என கேட்டுக்கொண்டார்.


நான் நலமாக இருக்கிறேன், ஆனால்...’ - தினகரனிடம் கதறிய சசிகலா

சிறையில் சசிகலாவைச் சந்தித்த தினகரனிடம், 'நான் நலமாக இருக்கிறேன், ஆனால் சிறை நெருக்கடிகளைச் சமாளிக்க முடியவில்லை' என்று கண்ணீர் மல்கக் கூறியதாகத் தகவல்கள் வெளியாகியுள்ளன. பெங்களூரு சிறையில் உள்ள சசிகலாவைச் சந்திக்க, நேற்று தினகரன் சென்றார். ஒன்றரை மணி நேரம் காத்திருந்த பிறகே அவருக்கு சசிகலாவைச் சந் திக்க அனுமதி கிடைத்தது. சீருடையில் வந்த சசிகலாவிடம் பேசியிருக்கிறார் தினகரன். சிறையில் நடக்கும் விவரங்களை சசிகலா, கண்ணீருடன் சொல் லியிருக்கிறார். தினகரன், ஆறுதலாகச் சில வார்த்தைகளைச் சொல்லிவிட்டு வெளியில் வந்திருக்கிறார். இதையடுத்து பத்திரிகையாளர் சந்திப்பில், 'கட்சித் தலைமை அலுவலகத்துக்கு நான் செல்வதைத் தடுக்க முடியாது. எனக்கு 122 எம்.எல்.ஏ-க்களின் ஆத ரவு உள்ளது. சசிகலா, சிறையில் நலமாக இருக்கிறார்' என்று கூறினார் தினகரன். ஆனால், சிறையில் சசிகலாவுக்குக் கொடுக்கப்படும் நெருக்கடிகளால் அவர் சோர்ந்துபோய் உள்ளாராம். விரைவில் சிறையிலிருந்து வெளியில் வர வேண்டும் என்ற எண்ணத்தில் சசிகலா இருக்கிறார் என்கின்றன, உள்விவர வட்டாரங்கள். இதுகுறித்து சிறைத்துறை வட்டாரங்கள் கூறுகையில், "சசிகலாவைச் சந்திக்க அனுமதி கேட்டு எங்களிடம் விண்ணப்பித்திருந்தார். சிறை விதிமுறைக ளுக்குட்பட்டு, நேற்று அவருக்கு அனுமதி அளிக்கப்பட்டது. சசிகலாவும் தினகரனும் அரை மணி நேரம் சந்தித்துப் பேசினர். ஆனால், அவர்கள் என்ன பேசி னார்கள் என்பது எங்களுக்குத் தெரியாது. தினகரனிடம் பேசும்போது, சசிகலா அடிக்கடி உணர்ச்சிவசப்பட்டார். சிறையில் சசிகலாவுக்கு எந்தவித நெருக் கடியும் கொடுக்கப்படவில்லை. சக கைதிகளைப் போலவே அவர் நடத்தப்படுகிறார். சீராய்வு மனு விசாரணையை எதிர்பார்த்து அவர் காத்திருக்கிறார். அதில் சாதகமான உத்தரவு கிடைக்கும் என்று நம்புகிறார். மேலும், இளவரசியுடன் மட்டும் பேசும் அவர், புத்தகங்களைப் படிப்பதில் ஆர்வமாக இருக் கிறார்" என்றனர். சசிகலாவைச் சந்தித்துவிட்டு வந்த தினகரன், அடுத்து என்ன நடவடிக்கை எடுக்கப்போகிறார் என்ற எதிர்பார்ப்பில் அவரின் ஆதரவாளர்கள் உள்ளனர். ஆனால், ஆதரவாளர்களுக்கு தினகரன் தரப்பில் எந்தத் தகவலும் தெரிவிக்கப்படவில்லை. ஆகஸ்ட் 5-ம் தேதி, அவர் கட்சி அலுவலகத்துக்குச் செல்லும் தகவல் உறுதிப்படுத்தப்படாத நிலையில், தேனி மாவட்டத்தில் ஆதரவாளர்களைச் சந்திக்கும் நிகழ்ச்சிக்கு ஏற்பாடுகள் நடந்துவருகின்றன. இதனால், அவர் கட்சி அலுவலகத்துக்கு வருவாரா அல்லது தேனி மாவட்டத்துக்குச் செல்வாரா என்ற கேள்வி ஆதரவாளர்கள் மனதில் ஏற்பட்டுள்ளது. சசிகலாவைச் சந்தித்த பிறகு, தினகரன் தன்னுடைய தீவிர ஆதரவாளர்களிடம் நேற்று ஆலோசனை நடத்தியுள்ளார். அப்போது, 'சசிகலாவுக்கு சிறையில் கொடுக்கப்படும் நெருக்கடிகள் நாளுக்கு நாள் அதிகரித்துள்ளது. எந்நேரமும் சிறைக்காவலர்களின் கண்காணிப்பில் சசிகலா இருப்பதால், அவரால் நிம் மதியாக இருக்க முடியவில்லை. சிறையில் கொடுக்கப்படும் உணவையும் சரியாக சாப்பிடமுடியவில்லை' என்று சொல்லும்போது, தினகரனின் குரல் உடைந்திருந்தது. 'ஏற்கெனவே, உடல்நலம் பாதிப்பால் சிரமப்பட்டு வரும் அவர், உடலளவிலும் மனதளவிலும் சோர்ந்துபோய் இருக்கிறார். இது தொடர்பாக சட்ட நிபுணர்களுடன் கலந்தாலோசித்து நடவடிக்கை எடுக்க வேண்டும்' என்றார். கட்சி விவகாரம் தொடர்பாக சசிகலாவிடம் ஆலோசித்தபோது சில அறிவுரைகளைக் கூறியிருக்கிறார். அதில், முதல்வர் எடப்பாடி பழனிசாமியாலும் ஓ. பன்னீர்செல்வத்தாலும் கொடுக்கப்படும் நெருக்கடிகளைச் சமாளிக்க, 'சமரசமாகப் பேசி முடிவு எடு' என்று சொல்லியிருக்கிறார் சசிகலா. கட்சித் தலைமை அலுவலகத்துக்குச் சென்றால், அதையே காரணம்காட்டி உன்மீது நடவடிக்கை எடுப்பார்கள். யோசித்து முடிவு எடுக்க வேண்டிய நிலையில் நாம் இருக்கிறோம். மேலும், நம்முடைய ஆதரவாளர்கள் மூலம் எடப்பாடி பழனிசாமி, ஓ.பன்னீர்செல்வத்திடம் பேசி, ஒரு முடிவை எடு. அடுத்து, தமி ழகம் முழுவதும் சுற்றுப்பயணத்தை வெற்றியோடு முடித்துவிட்டு வா. நமக்குக் கட்சியில் ஆதரவு இருப்பதாலேயே எடப்பாடி பழனிசாமியால் ஒன்றும் செய்யமுடியவில்லை. ஓ.பன்னீர்செல்வம், நம் குடும்பத்தினரைக் கட்சி யிலிருந்து நீக்க வேண்டும் என்று குரல் கொடுத்தபோதும், எடப்பாடி பழனிசாமி அமைதியாகவே இருப்பதற்கு அதுதான் காரணம். நம்முடைய ஆதர வாளர்களின் எண்ணிக்கை அதிகரித்ததாலேயே எல்லா பிரச்னைக்கும் முற்றுப்புள்ளி வைத்துவிடலாம்' என்று சொல்லி அனுப்பியிருக்கிறார் சசிகலா. இந்தத் தகவலை, தன் ஆதரவாளர்களிடம் பகிர்ந்துள்ளார் தினகரன். தற்போதைய சூழ்நிலையில், கட்சித் தலைமை அலுவலகத்துக்குச் செல்வதைவிட, தமிழகம் முழுவதும் சுற்றுப்பயணத்துக்குத் தயாராகிவிட்டாராம். தினகரனின் இந்த முடிவை எடப்பாடி பழனிசாமி தரப்பும் வரவேற்றுள்ளதாம். இப் போதைக்கு, ஓ.பன்னீர்செல்வமும் எடப்பாடி பழனிசாமியும் கைகோர்க்க வாய்ப்பில்லை என்கின்றன கட்சியின் உள்விவர வட்டாரங்கள்.


பிரியங்காவிற்கு பொறுப்பு; ராகுல் காந்தியின் கருத்து...

காங்கிரஸ் கட்சியின் கிழக்கு உத்தரபிரதேச பகுதிக்கு பொதுச்செயலாளராக பிரியங்கா காந்தி அறிவிக்கப்பட்டுள்ளார். காங்கிரஸ் கட்சிக்கு செல்வாக்கு எது வும் கிடையாது என கூறி சமாஜ்வாடி, பகுஜன்சமாஜ் ஆகிய இரு கட்சிகளும் காங்கிரஸ் கூட்டணியை முறித்துக்கொண்டன. இதனையடுத்து காங்கிரஸ் தனியாக போட்டியிட போவதாக அறிவித்து தற்போது பிரியங்கா காந்திக்கு கட்சி பொறுப்பும் கொடுக்கப்பட்டுள்ளது.

இது குறித்து காங்கிரஸ் தலைவர் ராகுல் காந்தி கூறுகையில், 'உத்தரபிரதேச தேர்தலில் பிரியங்கா காந்தி எனக்கு உதவி செய்யப்போகிறார் என்பதில் நான் மகிழ்ச்சியடைகிறேன், அவரால் மிகச்சிறப்பாக செயல்பட முடியும். மேலும் சமாஜ்வாடி மற்றும் பகுஜன் சமாஜ் கட்சிகள் பாஜக -வை தோற்கடிக்க வேண்டும் என்பதற்காகவே உத்தரபிரதேசத்தில் கூட்டணியை அமைத்துள்ளன. காங்கிரஸுக்கும், அவர்களுக்கும் எந்தஒரு விரோதமும் கிடையாது. அது மட்டுமின்றி காங்கிரஸ் கொள்கைகளை முன்னெடுத்து செல்வதே எனது பொறுப்பாகும்' என கூறினார்.


வருமான வரியில் இருந்து யாரும் தப்ப முடியாது.

கோலாலம்பூர்,

முன்னாள் மற்றும் இந்நாள் அமைச்சர்கள் உள்பட  யாரும் வருமானவரித்துறையினரிடம் இருந்து தப்பிக்க முடியாது என்று  பிரதமர் துன் டாக்டர் மகாதீர் முகமட்  கூறினார். உள்நாட்டு வருமானவரி வாரியத்தால் (ஐஆர்பி)  முன்னாள் பிரதமர் டத்தோஸ்ரீ  நஜீப்  துன் ரசாக்கிற்கு 150 கோடி வெள்ளி வரி விதிக்க ப்பட்டது போன்ற நடவடிக்கைகள் மேலும் தொடருமா என வினவப்பட்டதற்கு டாக்டர் மகாதீர் இந்த விளக்கத்தை அளித்தார். தொடரும், ஆனால் முன்னாள் அமைச்சர்களுக்கு எதிராக  மட்டுமல்ல, இந்நாள் அமைச்சர்களுக்கு எதிராகவும்  இந்த நடவடிக்கை அமையும் என்று அவர்  நேற்று வியாழக்கி ழமை  நாடாளுமன்றக் கட்டடத்தில் செய்தியாளர்களிடம் தெரிவித்தார்.

Read More: Malasyia Nanban Tamil Daily on 5.4.2019


யுவராஜ் சிங்குக்கு விரைவில் டும் டும் டும் !

இந்திய அணியின் மிகச்சிறந்த துடுப்பாட்ட வீரரான யுவராஜ் சிங் - ஹசல் கீச் திருமணம் வருகிற நவம்பர் மாதம் 30ம் திகதி நடைபெறும் என தெரிவிக்கப்பட்டுள்ளது. இந்திய அணியின் அதிரடி வீரரான யுவராஜ் சிங், பாலிவுட் நடிகை ஹசல் கீச்சை காதலித்தார். இவர்களின் காதலுக்கு இரு வீட்டாரும் பச்சைக்கொடி காட்டவே, இவர்களது நிச்சயதார்த்தம் கடந்த 2015ம் ஆண்டு நடந்தது. நிச்சயதார்த்தம் முடிந்த கையோடு விளையாட்டு போட்டிகளில் யுவராஜ் சிங் பிஸியானார். இந்நிலையில் இவர்களது திருமணம் வருகிற நவம்பர் மாதம் 30ம் திகதி நடைபெறும் என அதிகாரப்பூர்வமாக தெரிவிக்கப்பட்டுள்ளது. வரவேற்பு நிகழ்ச்சி டிசம்பர் 5லிருந்து 7ம் திகதிக்குள் நடைபெறும் எனவும் தெரிவிக்கப்பட்டுள்ளது.


கட்டடத் தூண் சரிந்தது!

கோலாலம்பூர் புக்கிட் ஜாலில் ஸ்ரீ ராக்யாட் அடுக்குமாடி பகுதிக்கு எதிர்புறம் உள்ள கட்டு மானப் பகுதியின் கட்டட தூண் ஒன்று சரிந்து விழுந்தது. இதில் வங்காள தேச தொழிலாளி ஒருவர் உயிரிழந்தார். 18ஆவது மாடியில் ஏற் பட்ட தூண் சரிவு 17ஆவது மாடியில் உள்ள வங்காளதேச தொழிலாளி ஒருவரின் உயிருக்கு உலை வைத்தது. சம்பவ இடத்திற்கு தீயணைப்புப் படையினர் விரைந்து சென்றனர். சம்பந்தப்பட்ட தொழிலாளி இறந்து விட்டார் என்று உறுதிப்படுத்தப்பட்டது. இடிபாடுகளிலிருந்து பிரேதம் மீட்கப்பட் டது. தற்போது போலீசார் இவ்விவகாரம் குறித்து விசாரணை செய்து வருகின்றனர்.


மூட்டை மூட்டையாக பணம்! பெட்டி பெட்டியாக தங்கம்! - அதிர வைக்கும் எஸ்.பி.கே. நிறுவனத்தின் ஐடி ரெய்டு

தமிழக அரசின் நெடுஞ்சாலைத்துறை தனியார் ஒப்பந்த நிறுவனமான எஸ்.பி.கே. நிறுவனத்தின் உரிமையாளர் செய்யாதுரைக்கு சொந்தமான சென்னை, அருப்புக்கோட்டை உள்ளிட்ட 30க்கும் மேற்பட்ட இடங்களில் 60க்கும் மேற்பட்ட வருமான வரித்துறை அதிகாரிகள் இன்று காலை முதல் அதிரடி சோதனை நடத்தி வருகின்றனர்.

இந்த சோதனையின் போது மூட்டையாக பணமும் பெட்டி பெட்டியாக தங்கமும், முக்கிய ஆவணங்களும் சிக்கியதாக தகவல் வந்துள்ளது. மேலும் பண மூட்டையுடன் பல கார்கள் தப்பிவிட்டன என்றும், அந்த கார்களை பிடிக்கும் நடவடிக்கையிலும் அதிகாரிகள் தீவிரம் காட்டி வருகின்றனர். சோதனையில் இருந்து தப்பிக்க பணமூட்டை, தங்கம், ஆவணங்களுடன் சென்னையில் பல கார்கள் உலா வந்துகொண்டிருக்கின்றன.   இவற்றை அடையாளம் கண்டு மீட்பதில் அதிகாரிகளுக்கு சவாலாக அமைந்திருக்கிறது.

சேத்துப்பட்டில் உள்ள செய்யாதுரை உறவினர் வீட்டின் கார் பார்க்கில் இருந்து மட்டும் 30 கோடி பறிமுதல் செய்யப்பட்டுள்ளது.  இவை அனைத்தும் 2 ஆயிரம் ரூபாய் புதிய நோட்டுகள் என்பது குறிப்பிடத்தக்கது.

சென்னையில் வருமான வரி சோதனையில் சுமார் 100 கிலோ தங்கம் பறிமுதல் செய்யப்பட்டுள்ளது. பெரம்பூரில் 81 கிலோ தங்கமும், தாம்பரத்தில் 19 கிலோ தங்கமும் பறிமுதல் செய்யப்பட்டுள்ளது. காலை முதல் நீடிக்கும் சோதனையில் கணக்கல் வராத 120 கோடி பணம் சிக்கியுள்ளதாக தகவல். இந்தப்பணம் அனைத்தும் புத்தம் புதிய 2 ஆயிரம் நோட்டுகள் ஆகும்.

பொதுவாகவே வருமான வரித்துறை சோதனையில் சோதனையின் முடிவில்தான் கைப்பற்றப்பட்ட பணம், தங்கம் ஆவணங்கள் குறித்த விவரம் தெரிய வரும்.   ஆனால் எஸ்.பி.கே. நிறுவனங்களில் சோதனை நடத்திய சில மணி நேரத்திலேயே மூட்டை மூட்டையாக பணமும் பெட்டி பெட்டியாக தங்க மும் சிக்கியதாக தகவல் வந்தது குறிப்பிடத்தக்கது. பாலவாக்கத்தில் ஒரு வீட்டில் நடைபெற்ற சோதனையில் ஏராளமான ஆவணங்கள் சிக்கியுள்ளன.

 எஸ்.பி.கே. நிறுவனத்தின் இந்த சோதனை பெரும் அதிர்வலைகளை ஏற்படுத்தியுள்ளது.


குருநானக் சொல்வதை கேளுங்க!

* நன்மை செய்தவருக்கு திரும்பவும் நன்மையே செய்வது உலக வழக்கம் தான். இதில் ஒன்றும் புதுமை இல்லை. ஆனால், தீமை செய்தவருக்கும் நன்மை செய்வது தான் உத்தமர்களின் செயலாகும். * சகதி நிறைந்த குளத்தில் நிமிர்ந்து நிற்கும் தாமரை மலர் போலவும், நீரினால் பாதிக்கப்படாமல் உயரவே பறந்து செல்லும் கடல்பறவை போலவும் உலகவாழ்வில் இருந்து கொண்டே கடவுளை நோக்கி முன்னேறிச் செல்லுங்கள். * மனதின் மாசு பொறாமை. நாக்கின் மாசு பொய் பேசுதல். கண்ணின் மாசு பிறர் பொருளை விரும்புதல். செவியின் மாசு பழிச்சொற்களைக் கேட்டல் இந்நான்கையும் செய்பவன் கற்றறிந்த அறிஞனாக இருந்தாலும் முடிவில் நரகத்திற்கே செல்வான். * பொறுமையிலும் சிறந்த தவம் இல்லை. திருப்தி கொள்வதிலும் உயர்ந்த இன்பம் வேறில்லை. ஆசையைக் காட்டிலும் வேறொரு தீமை இல்லை. மன்னிப்பதைக் காட்டிலும் ஆற்றல் மிக்க ஆயுதம் வேறொன்று இல்லை.


5 வாகனங்கள் மோதல்! மோட்டார் ஓட்டுநர் மரணம்!

சிரம்பான்-போர்ட்டிக்ஷன் நெடுஞ்சாலையின் 21.1ஆவது கிலோ மீட்டரில் 5 வாகனங்கள் மோதிக்கொண்டதில் மோட்டார் ஓட்டுநர் பலியானார். காலை 6.30 மணியளவில் நிகழ்ந்த இச்சம்பவத்தில் 30 வயதிற்கு உட்பட்ட மோட்டார் ஓட்டுநருக்கு தலையிலும் உடலிலும் பலத்தக் காயங்கள் ஏற்பட்டதால் உயிரிழந்துள்ளார். கட்டுப்பாட்டை இழந்த கார் மோட்டார் ஓட்டியை மோதியதில் அவர் நெடுஞ்சாலையின் நடுவில் தூக்கி எறியப் பட்டுள்ளார். சாலையில் விழுந்த ஓட்டுநரையும் அவரின் மோட்டாரையும் பின்னால் வந்த மற்றொரு கார் மோதியுள்ளது. இதனால் அக்கார் தீப் பற்றிக் கொண்டதாக போர்ட்டிக்ஷன் மாவட்ட தீயணைப்புப் படையின் தலைவர் முகமட் கடாபி தெரிவித்தார். தீப் பற்றிக் கொண்ட காரையும் மோட்டார் சைக்கிளையும் மோதுவதிலிருந்து தவிர்க்க முயன்ற மற்ற இரு கார்கள் சாலையின் தடுப்பில் மோதியுள்ளன. தீப்பற்றிய காரின் ஓட்டுநர் காரிலிருந்து பாது காப்பாக வெளியேற்றப்பட்டுள்ளார். இச்சம்பவத்தில் பலியான மோட்டார் ஓட்டியின் சடலம் பிரேதப் பரி சோதனைக்காக போர்ட்டிக்ஷன் பொது மருத்துவமனைக்கு கொண்டு செல்லப்பட்டுள்ளதாக அவர் சொன்னார்.


டத்தோக்களுக்கு எதிராக எம்ஏசிசி நடவடிக்கை

புத்ரா ஜெயா தங்களுடைய பொறுப்பில் இருந்த ஒரு கூட்டுறவுக் கழகத்தில் அதிகார துஷ்பிரயோகம் செய்ததாக கூறப்படும் நால்வருக்கு எதிராக மலேசிய ஊழல் தடுப்பு ஆணையம் (எம்ஏசிசி) நடவடிக்கை எடுக்கவிருக்கிறது. இவர்களில் மூவர் டத்தோ அந்தஸ்து உடையவர்கள். ஒரு கூட்டுறவுக் கழகத்தில் அதிகார துஷ்பிரயோகம் நடத்தப்பட்டிருப்பதாக வெளியாகி இருக்கும் தகவல் குறித்து கருத்துரைத்த எம்ஏசிசி தலைமை ஆணையர் ஸுல்கிப்ளி அகமட், எம்ஏசிசி விரைவில் நடவடிக்கை எடுக்கவிருக்கிறது என்றும் அதுவரையில் பொறுத்து இருங்கள் என்றும் கூறினார். அந்த நான்கு ஆடவர்களும் இன்னும் ஒரு சில நாட்களில் கைது செய்யப்படுவார்களா அல்லது ரிமாண்டில் வைக்கப் படுவார்களா என வினவப்பட் டதற்கு ஸுல்கிப்ளி இவ்வாறு பதிலளித்தார்.ஓர் அரசாங்க தொடர்பு நிறு வனத்தில் (ஜிஎல்சி) உள்ள ஒரு கூட்டுறவுக் கழகத்தின் வாரிய உறுப்பினர்களான இந்த ஆட வர்கள் தங்களுடைய அதிகா ரத்தை தவறாக பயன்படுத்தி இந்த கூட்டுறவுக் கழகத்தில் தங்களுடைய சொந்த எம்எல்எம் முறையை அறிமுகப்படுத் திய துடன் கூட்டுறவுக் கழகத்தின் உறுப்பினர்களை அந்த எம்எல்எம் வர்த்தகத்தில் உறுப் பினர்களாக பதிந்து கொள்ளும் படியும் கட்டாயப் படுத்தியதாக கூறப்படுகிறது. இதில் பதிந்து கொள்ளும் உறுப்பினர்கள் 6,700 வெள்ளி செலுத்த வேண்டும். இதற்குப் பதிலாக அவர்களுக்கு அழகு சாதனப் பொருட்கள் வழங்கப்படும்.


எடுபிடி முதலமைச்சராக இருப்பதைவிட செயல்படாத தலைவராக இருக்கலாம்: மு.க.ஸ்டாலின் பளார்!

எடுபிடி முதலமைச்சராக இருப்பதைவிட செயல்படாத தலைவராக இருக்கலாம் என திமுக செயல்தலைவர் மு.க.ஸ்டாலின் தெரிவித்துள்ளார்.
திமுக முன்னாள் அமைச்சர் அன்பில் தர்மலிங்கம் இல்லத் திருமண விழா தஞ்சாவூரில் நடைபெற்றது. விழாவில் கலந்துகொண்ட உதயநிதி ஸ்டாலின் வரவேற்புரையாற்றினார். அப்போது, என்னுடைய தலைமையை திமுக செயல் தலைவர் மு.க.ஸ்டாலின் தட்டி பறித்துவிட்டார் என அவர் கூறினார்.

இதனைத்தொடர்ந்து பேசிய ஸ்டாலின், ‘இந்த குடும்ப விழாவில் என்னுடைய தலைமைப் பொறுப்பை யாராளும் தட்டிப்பறிக்க முடியாது’ என்று கூறி உதயநிதியின் பேச்சுக்கு பதிலடி கொடுத்தார். மேலும் பேசிய அவர், ‘வெளிநாடு செல்லவிருந்ததால் உதயநிதிக்கு தலைமையேற்க வாய்ப்பு கொடுக்க ப்பட்டது என்றும், அந்த பயணம் ரத்து செய்யப்பட்டால் தனது தலைமையில் விழா நடைபெறுவதாக' விளக்கமளித்தார்.

முன்னதாக கிருஷ்ணகிரியில் நேற்று மு.க.ஸ்டாலின் குறித்து பேசிய முதல்வர் எடப்பாடி பழனிச்சாமி, செயல்படாத ஸ்டாலினை செயல் தலைவர் என்று சொல்லிக் கொண்டிருக்கிறார்கள் என கூறியிருந்தார். இதற்கு பதிலளிக்கும் வகையில் முதலமைச்சர் எடப்பாடி பழனிச்சாமியின் விமர்சனம் குறித்துப் பேசிய மு.க.ஸ்டாலின்,
எடுபிடி முதலமைச்சராக இருப்பதைவிட செயல்படாத தலைவராக இருக்கலாம் என்றார். மேலும், சேலம் 8 வழிச்சாலையால் பாதிக்கப்பட்ட மக்கள் மத்தியில் நின்று பேட்டி கொடுக்கும் தெம்பு முதலமைச்சருக்கு இருக்கிறதா? 8 வழிச்சாலைக்கு மாற்று வழியை நிபுணர் குழு அமைத்து தீர்வு காண வேண்டும் என அவர் வலியுறுத்தினார்.


இரு தமிழ்ப்பள்ளிகளின் புதிய கட்டடங்கள் இதுவரை திறக்கப்படாதது ஏன்?

சுங்கை பாரி அரசினர் தமிழ்ப்பள்ளி மற்றும் டேசா பிஞ்சி தமிழ்ப்பள்ளி களில் கட்டப்பட்ட இணைக் கட்டடங்கள் நிர்மாணிப்புப் பணிகள் பூர்த்தியாகி சில மாதங்கள் கடந்து விட்ட நிலையில் அந்த இணைக் கட்டடங்கள் மாண வர்கள் பயன் பாட்டிற்கு திறக்கப்படாதது ஏன் என்று பத்துகாஜா நாடா ளுமன்ற உறுப்பினர் வி.சிவகுமார் கேள்வி எழுப்பினார். மாணவர்கள் எண்ணிக்கை அதிகரிப்பை கருத்தில் கொண்டு இவ்விரு பள்ளிகளிலும் 2015இல் இணைக் கட்ட டங்கள் புதிதாக நிர்மாணிக்கப்பட்டது. சுங்கை பாரி அரசினர் தமிழ்ப்பள்ளியில் அதிகமான மாணவர்கள் பயில் வதால் இரு நேர வகுப்புகள் நடத்தப்பட்டது. இந்நிலையை போக்குவதற்கு ஒரு நேர வகுப்புகள் நடத்துவதற்கு கூடுதல் வகுப்பறைகள் அவசியம் என்று கருதி இணைக்கட்டடம் நிர்மாணிக்க திட்டமிட்டு கட்டடமும் கட்டி முழுமை பெற்றுள்ள நிலையில் அதன் மாணவர்கள் பயன்பாட்டிற்கு திறக்கப்படாமல் இருப்பது ஏன் என்று தெரியவில்லை. பள்ளி திறக்கப்படாததற்கு பள்ளி நிர்வாகத்தையோ, பள்ளி மேலாளர் வாரியத்தையோ குறை சொல்ல முடி யாது. அவர்கள் தங்கள் கடமையை செய்து வருகின்றனர். இதே போலத்தான் டேசா பிஞ்சி தமிழ்ப்பள்ளி கட்டி முடிக்கப்பட்டு மாணவர்கள் பயன்பாட்டிற்கு திறக்கப்படாமல் வெறுமனே கிடக்கிறது. இவ்விரு பள்ளிகளின் இணைக்கட்டடங்கள் கட்டட பணிகள் பூர்த்தியடைந்து திறக்கப்படாமல் இருப்பதற்கு கார ணம் கோரி கல்வி அமைச்சுக்கு கடிதம் எழுதியிருந்தேன். அதற்கும் இதுநாள் வரை பதில் இல்லை. பள்ளிகளின் அடிப்படை வசதிகளை மேம்படுத்துவதன் மூலம் பெற்றோர்கள் தங்களின் பிள்ளைகளை தமிழ்ப்பள்ளியில் சேர்ப் பதற்கு முன் வருவார்கள். கல்வி அமைச்சின் அலட்சியப் போக்கே இதற்கு காரணம் என்று எண்ணத் தோன்று கிறது. இவ்விவகாரத்திற்கு விரைவில் ஒரு தீர்வு காணப்படவில்லை என்றால் இது குறித்து நாடாளுமன்றத்தில் கேள்வி எழுப்புவேன் என்று கூறினார். அரசாங்கத்தின் நிதி ஒதுக்கீட்டில் கட்டப்படும் பள்ளிகளின் நிர்மாணிப்பு தாமதம், கட்டப்பட்ட பள்ளிகள் திறக்கப் படாதது குறித்து மக்கள் பிரதிநிதிகள் என்ற நிலையில் கேள்வி எழுப்ப தகுதி உள்ளது என்று கூறினார். மாணவர் களின் பயன்பாட்டிற்கு தயாராக உள்ள இரண்டு தமிழ்ப்பள்ளிகளின் இணைக் கட்டடங்கள் விரைவில் திறப் பதற்கு கல்வி துணை அமைச்சர் பி.கமலநாதன் விரைவான நடவடிக்கை மேற்கொள்வார் என்று எதிர்பார்க் கப்படுகிறது.


எம்எச் 17  விமானத்தை சுட்டு வீழ்த்தியதாக குற்றம் சாட்டப்பட்ட விமானி தற்கொலை

பெட்டாலிங் ஜெயா,

மலேசியா  ஏர்லைன்ஸின்  எம்எச் 17  விமானத்தை நான்கு ஆண்டுகளுக்கு முன்னர்  சுட்டு வீழ்த்தியதாக ரஷ்யாவால் குற்றஞ்சாட்டப்பட்ட உக்ரைன் விமானி, கடந்த ஞாயிற்றுக்கிழமை தற்கொலை செய்து கொண்டதாக உள்ளூர்  ஊடகங்கள் தெரிவித்தன. கேப்டன் விலாடிஸ்லாவ் வோலோஷின் (வயது 29), கருங்கடலுக்கு அருகே மிக்கோலாயிவ்  எனுமிடத்தில் உள்ள வீட்டில் தன்னைத் தானே  துப்பாக்கியால் சுட்டுக்  கொண்டு உயிரை போக்கிக் கொண்ட தாக கூறப்பட்டது. வோலோஷின்  மன  உளைச்சலுக்கு ஆளாகி இருந்ததாக குடும்ப உறுப்பினர்கள் கூறியதாக உக்ரைன்  ஊடகத்தை மேற்கோள்காட்டி பிபிசி தெரிவித்தது.

Read More: Malaysia Nanban Tamil Daily on 21.3.2018


காங்கிரஸ் தலைவர் ஆகிறார் ராகுல் காந்தி..!

நேரு, இந்திரா, ராஜீவ், சோனியா வரிசையில் காங்கிரஸ் கட்சியின் தலைவராக அக்கட்சியின் துணைத்தலை வராக இருக்கும் ராகுல் காந்தி இந்த மாத இறுதிக்குள் நியமிக்கப்பட இருக்கிறார். அதற்கான ஏற்பாடுகள்  தீவிரமாக நடந்து வருகின்றன. அதனை சோனியாகாந்தி தெரிவித்துள்ளார்.

1998-ம் ஆண்டு அகில இந்திய காங்கிரஸ்  கமிட்டித் தலைவராக சோனியா காந்தி நியமிக்கப்பட்டார். சரிந்து கிடந்த காங்கிரஸ் கட்சியின் செல்வாக்கை தூக்கி நிறுத்த  அப்போது அவர் தலைவர் பதவிக்கு கொண்டு வரப்பட்டார். அதன்பின்னர், மூத்த தலைவர்களின் கோரிக்கையை ஏற்று அக்கட்சியின் துணைத் தலைவராக ராகுல் காந்தி கொண்டு வரப்பட்டார். கடந்த 19 ஆண்டுகளாக கட்சியின் தலைவர் பதவியில் இருக்கும் சோனியாகாந்தி சமீபகாலமாக உடல்நலக்குறைவால் அவ்வப்போது மருத்துவமனைக்கு சென்று சிகிச்சை பெற வேண்டியது இருக்கிறது.

கட்சியை வலுவாக்க நாடு முழுவதும் சுற்றுப் பயணம் செய்ய, அவரது உடல்நிலை ஒத்துழைக்காததால் ராகுல்காந்திதான் கடந்த இரண்டு வருடங்களாக அரசியல் சுற்றுப் பயணங்களை மேற்கொண்டு வருகிறார். இந்நிலையில் கட்சியை மேலும் வலுப்படுத்தும் வகையில் அதன் தலைவராக ராகுல் காந்தி பொறுப்பேற்க வேண்டும் என்று மூத்த தலைவர்கள் பகிரங்கமாகவே அழைப்பு விடுத்து வருகிறார்கள். சமீபத்தில், அமெரிக்கா வுக்கு சென்றிருந்த ராகுல்காந்தி, ''காங்கிரஸ் கட்சியின் தலைமைப் பொறுப்பை ஏற்கத் தயாராகிவிட்டேன்'' என்று பகிரங்கமாக சொல்லி இருந்தார்.
முன்னாள் மத்திய அமைச்சர் சச்சின் பைலட், ''தீபாவளிக்கு பிறகு கட்சியின் தலைவராக ராகுல் பொறுப்புக்கு வருவார்'' என்று கூறியுள்ளார். சமீபத்தில் புத்தக வெளியிட்டு விழா ஒன்றில் கலந்து கொண்ட சோனியா காந்தியிடம் கட்சியின் தலைமை மாற்றம் குறித்து நிருபர்கள் கேள்வி எழுப்பினர். அதற்கு சோனியாகாந்தி, ''இதேக் கேள்வியை பல ஆண்டுகளாகவே கேட்டுக் கொண்டு வருகிறார்கள். அவர் விரைவில் அப்பொறுப்பை ஏற்பார். அதற்கான காலம் கனிந்து விட்டது'' என்று சொன்னார்.

அதாவது வரும் 24, 25 ஆகிய தேதிகளில் அகில இந்திய காங்கிரஸ் கமிட்டியின் காரியக் கமிட்டி கூட்டம் டெல்லியில் நடைபெறுகிறது. அந்த கூட்டத்தில் ராகுல் காந்தியை கட்சியின் தலைவராக தேர்வு செய்ய திட்டம் தீட்டப்பட்டுள்ளது. 2019-ம் ஆண்டு வர இருக்கும் நாடாளுமன்றத் தேர்தலை முன்னிட்டு பா.ஜ.க இப்போதே தேர்தல் வேலைகளை முடுக்கிவிட்டுள்ளது. அதேபோல காங்கிரஸ் கட்சியும் தேர்தல் முன்னேற்பாடுகளில்  ஈடுபட வேண்டும் என்று திட்டம் வகுத்து வருகிறது.

கடந்த மூன்று ஆண்டுகளாக இறங்கு முகத்தில் இருந்த காங்கிரஸ்  கட்சியின் செல்வாக்கு இப்போது உயர்ந்து வருகிறது என்கிறார்கள். இதனால், உற்சாகம் அடைந்துள்ள காங்கிரஸ் தலைவர்கள்,  நடிகர் வினோத் கன்னா 4 தடவை தொடர்ச்சியாக வெற்றிபெற்ற பஞ்சாப் மாநிலத்தின் குர்தாஸ்பூர் நாடாளுமன்ற இடைத்தேர்தலில்  பா.ஜ.க-வை 2 லட்சம் ஓட்டுகள் வித்தியாசத்தில் தோற்கடித்ததை சாதனையாக சொல்கிறார்கள். 'இந்த மகத்தான வெற்றி ராகுல் காந்திக்கு மக்கள் அளித்துள்ள தீபாவளிப் பரிசு’ என்று பாராட்டியுள்ளார் பஞ்சாப் முதல்வர்  அம்ரீந்தர் சிங்.‘‘குர்தாஸ்பூரில் கிடைத்துள்ள வெற்றி காங்கிரசுக்கு கிடைத்துள்ள இன்னிங்ஸ் வெற்றி’’ என்று முன்னாள் கிரிக்கெட் வீரர் சித்து சொல்லியிருக்கிறார்.

அதேபோல, சமீபத்தில் கேரள மாநிலம், மலப்புரத்தில் உள்ள வேங்கரை சட்டசபை தொகுதிக்கு நடந்த இடைத்தேர்தலில் காங்கிரஸ் தலைமையிலான ஐக்கிய ஜனநாயக முன்னணி சார்பில் போட்டியிட்ட இந்தியன் யூனியன் முஸ்லிம் லீக் வேட்பாளர் காதர் 23,310 ஓட்டுகள் வித்தியாசத்தில் வெற்றி பெற்றுள்ளார். அமித் ஷா, உபி முதல்வர் யோகி ஆதித்யநாத் போன்ற முக்கிய தலைவர்கள் கேரளாவில் முகாமிட்டும் பா.ஜ.க இங்கு 4 வது இடத்துக்கே தள்ளப்பட்டது. இதையெல்லாம் நல்ல சகுணமாக பார்க்கிறது காங்கிரஸ் கட்சி.

''மத்திய அரசு கொண்டு வந்த பண மதிப்பிழப்பு நடவடிக்கை, ஜி.எஸ்.டி. வரிவிதிப்பு, வேலையில்லா திண்டாட்டம், மாட்டு இறைச்சிக்கு தடை போன்ற திட்டங்கள் மக்கள் மத்தியில் கடும் அதிருப்தியை ஏற்படுத்தி உள்ளது. இதை பயன்படுத்திக்கொண்டு நாடாளுமன்றத் தேர்தலை ராகுல்காந்தி தலைமையில் சந்திக்க இதுதான் சரியான தருணம்'' என்று முன்னாள் மத்திய அமைச்சர் ஜெய்பால் ரெட்டி கூறியுள்ளார். மேலும் அவர், ''இடைத்தேர்தல் முடிவுகள், காங்கிரஸ்  மீண்டும் எழுச்சி பெறுவதையே காட்டுகிறது. தொடர் தோல்விகளில் இருந்து காங்கிரஸ் மீண்டு வருகிறது. எதிர்வரும் குஜராத் மற்றும் ஹிமாச்சல பிரதேச சட்டமன்றத் தேர்தல்களில் சிறப்பான வெற்றியை பதிவு செய்யும். அதற்கான முன்னோட்டம்தான் இந்த இடைத்தேர்தல் முடிவுகள். காங்கிரஸ் கட்சிக்கு நல்லநேரம் ஆரம்பமாகிவிட்டது'' என்றார். இதனால்தான் இது சரியான தருணம் என்று ராகுல் காந்திக்கு மகுடம் சூட்ட இருக்கிறார்கள்.


இலங்கையில் தீவிரவாதம் தலை தூக்குவது தடுக்கப்படும்

கொழும்பு,

இலங்கையில் ஐஎஸ் தீவிரவாதம் மீண்டும் தலை தூக்குவதை தடுக்க நடவடிக்கைகள் எடுக்கப்படும்  என இலங்கை பிரதமர் ரணில் விக்ரமசிங்கே கூறியுள்ளார். இலங்கையில்  கடந்த மாதம் 21ஆம் தேதி ஈஸ்டர் தினத்தன்று 3 தேவாலயங்கள், 3 நட்சத்திர ஓட்டல்களில்  மனித குண்டு தீவிரவாதிகள் 9 பேர் தாக்குதல் நடத்தினர். இதில், 250 பேர்  பலியாயினர்.

எஸ் அமைப்பின் தூண்டுதலின் பேரில், இலங்கையில் உள்ள தேசிய தவுஹீத் ஜமாத் அமைப்பு தீவிரவாதிகள் இந்த தாக்குதலை நடத்தினர். இந்நிலை யில், இலங்கை தலைநகர் கொழும்பில் சிவில் சொசைட்டி பிரதிநிதிகள், வர்த்தக சங்க பிரதிநிதிகள் ஆகியோரை பிரதமர் ரணில் விக்ரமசிங்கே சந்தித்து பேசினார். அப்போது, இலங்கையில் ஐஎஸ் தீவிரவாதம் மீண்டும் தலைதூக்குவதை தடுப்பது குறித்து ஆலோசிக்கப்பட்டது. பின்னர், ரணில் அளித்த பேட்டியில் கூறியதாவது:

ஈஸ்டர் தாக்குதலில் தொடர்புடையவர்கள் அனைவரும் பாதுகாப்பு படையினரால் கைது செய்யப்பட்டுள்ளனர். ஆனால், இதோடு இந்த தீவிரவாதம் முடிந்துவிட்டது என அர்த்தம் அல்ல. இலங்கையில் மீண்டும் ஐ.எஸ் தீவிரவாதம் தலைதூக்காத வகையில் பாதுகாப்பு நடவடிக்கைகளை நாம் மேற்கொள்ள வேண்டும். தீவிரவாத தடுப்பு நடவடிக்கைகள் குறித்து அரசு ஆலோசித்துக் கொண்டிருக்கிறது.

இலங்கையில் நடந்த ஈஸ்டர் தாக்குதலை பாதுகாப்பு படைகள் தடுக்கத் தவறியது குறித்து விசாரிக்க நாடாளுமன்ற தேர்வுக்குழு அமைக்கப்பட்டுள்ளது. தீவிரவாதத்தை மக்கள் ஆதரிக்கக் கூடாது. ஐ.எஸ் தீவிரவாதம் இலங்கையில் மீண்டும் தலை தூக்காத வகையில் நெறிமுறைகள் வகுக்கப்படும் என அவர் கூறினார்.


விமானத்தில் தனியொருவராக உலகை வலம் வரும் முதல் பெண்மணி

கெய்ரோ, விமானத்தில் தனியொரு நபராக உலகை வலம் வரும் முதலாவது இளம் பெண் விமானியாக ஆப்கானிஸ்தானில் பிறந்தவரான ஷாயிஸ்தா வையிஸ் திகழ்கிறார். 29 வயதான அந்தப் பெண் 18 நாடுகளுக்கும் மேலாக உலகை சுற்றி வருகிறார். 25,800 கிலோ மீட்டர் தூரத்தை கடந்து, வரும் ஆகஸ்ட் மாதம் அமெரிக்கா, புளோரிடாவில் தனது பயணத்தை முடிப்பார் என்று எதிர்பார்க்கப்படுகிறது. எகிப்து தலைநகர் கெய்ரோவை வந்தடைந்துள்ள ஷாயிஸ்தா, விமானம் பராமரிப்பு தளத்தில் ( ஹாங்கர்) செய்தியாளர்களிடம் பேசினார். இவர் கடந்த மே மாதம் 13 ஆம் தேதி அமெரிக்கா புளோரிடாவிலிருந்து தனது பயணத்தை தொடங்கினார். ஸ்பெயின், எகிப்து, இந்தியா, சிங்கப்பூர், ஆஸ்திரேலியா, தாய்லாந்து ஆகிய நாடுகளை அவரது பயணம் உள்ளடக்கியுள்ளது. விமானத்தில் உலகை வலம் வரும் முதலாவது இளம் பெண் விமானி என்ற பெருமையை பெறுவதற்காக இவர் தனியொரு நபராக இந்த சாகசப் பய ணத்தை தொடங்கியுள்ளார். ஏ36 ரகத்திலோன பீச்சார்ட் போனான்ஸா என்ற விமானத்தை தனது உலகப்பயணத் திற்கு ஷாயிஸ்தா பயன்படுத்தி வருகிறார். இவர் 30 இடங்களில் விமானத்தை நிறுத்தவிருக்கிறார். ஆப்கானிஸ்தானில் சோவியத் படை போரில் ஈடுபட்டிருந்த காலகட்டத்தில் ஷாயிஸ்தா, ஆப்கானிஸ் தானில் 1987 இல் பிறந்தார். போரின் போது அவரின் குடும்பத்தினர் அகதிகளாக அமெரிக்காவில் குடியேறினர். சிறு வயது முதல் விமானத்தை ஓட்ட மிகுந்த ஆர்வம் கொண்டவராக இவர் திகழ்ந்துள்ளார். வர்த்தக வான் போக்கு வரத்து துறையில் ஒரு விமானியாக லைசென்ஸ் பெற்றவரான ஷாயிஸ்தா, விமானத்துறையில் பட்டம் பெற்றவராகவும் திகழ்கிறார். விமானிகளில் 5 விழுக்காட்டினர் மட்டுமே பெண்களாக இருக்கின்றனர். அதில் ஒருவராக இவர் திகழ்கிறார்.


தன்னை ஜல்லிக்கட்டு நாயகன் என்று புகழ வேண்டாம் - ஓபிஎஸ் வேண்டுகோள்

சென்னை

சட்டசபையில் இன்று பேசிய துணை முதல் அமைச்சர் ஓ.பன்னீர் செல்வம் கூறியதாவது:-

என் பெயரை சொல்லி அழைக்கும்போது ‘ஜல்லிக்கட்டு நாயகன்’ என கூற வேண்டாம் .ஜல்லிக்கட்டு பார்க்கும்போது ஜல்லிக்கட்டு நாயகன் எனக்கூறி காளையை அடக்கச்சொன்னால் என்னவாகும். காளையை அடக்கச் சொன்னால் என்பாடு திண்டாட்டம் ஆகிவிடும் என ஓ.பி.எஸ் நகைச்சுவையாக பேசினார்.


ஜனவரி வரை வெ.20.2 கோடிக்கும் மேல் எட்டிய தாபோங் ஹரப்பான்.

பெட்டாலிங் ஜெயா,

நம்பிக்கைக் கூட்டணியின் தாபோங் ஹராப்பான் மலேசியா (நிதி) அதிகாரப்பூர்வமாக மூடப்பட்டுள்ளது. கடந்த எட்டு மாதங்களில் அதன் வசூல் வெ.20.2 கோடிக்கும் மேல் எட்டியுள்ளது. இந்த நிதிக்கு கடந்த ஜனவரி 14-ஆம் தேதி வரை சரியாக 20 கோடியே 27 லட்சத்து 16 ஆயிரத்து 775 வெள்ளி 10 காசு திரட்டப்பட்டிருப்பதாக நிதியமைச்சர் லிம் குவான் எங் நேற்று கூறினார்.

Read More: Malaysia Nanban Tamil Daily on 8.2.2019


எல்லையில் பாகிஸ்தான் அத்துமீறல்: ஒரே குடும்பத்தைச் சேர்ந்த இருவர் பலி!

ஜம்மு-காஷ்மீர் மாநிலத்தில், இந்திய எல்லையில் பாகிஸ்தான் ராணுவம் நடத்திய திடீர் தாக்குதலில், ஒரே குடும்பத்தைச் சேர்ந்த இருவர் பலியாகி யுள்ளனர். இந்தியா-பாகிஸ்தான் எல்லையில் உள்ள பூஞ்ச் பகுதியில், போர் நிறுத்த ஒப்பந்தங்களை மீறி பாகிஸ்தான் அத்துமீறி துப்பாக்கிச்சூடு நடத்தியது. இன்று காலை நடந்தேறிய இந்தத் திடீர் தாக்குதலால், கணவன்-மனைவி இருவரும் பலியாகினர். அந்தத் தம்பதியினரின் இரண்டு குழந்தைகளும் காயமடைந்து, தற்போது மருத்துவமனையில் சிகிச்சைபெற்றுவருகின்றனர். இந்திய எல்லைப் பாதுகாப்பு வீரர்களுக்கும் பாகிஸ்தான் ராணுவத்துக்கும் இடையே துப்பாக்கிச் சண்டை நடந்துவருகிறது. இரு தரப்பினருக்கும் இடையே தொடர்ந்து நடைபெற்றுவரும் இந்தத் தாக்குதலில், இந்திய வீரர்கள் காயமடைந்துள்ளதாகக் கூறப்படுகிறது. ஆனால், அதிகாரபூர்வமான தகவல்கள் ஏதும் வெளியாகவில்லை. முன்னதாக, நேற்று காஷ்மீர் எல்லையில் ராணுவ வீரர்கள் மீதும் அவர்கள் வாகனங்கள் மீதும் பாகிஸ்தான் நடத்திய தாக்குதலில், மூன்று வீரர்கள் காயமடைந்துள்ளனர். இதனால், தற்போது எல்லையில் பதற்றம் அதிகரித்துள்ளது.


ஏகப்பட்ட ஆண்களுடன் தொடர்பு.. இடையூறாக இருந்த மகள்.. மகளை கிணற்றில் தள்ளி கொன்ற தாய்

சேலம்: சேலம் மாவட்டம் வீரகனுர் அருகே இலுப்புனத்தம் என்ற கிராமம் உள்ளது. இங்கு வசித்து வரும் தம்பதிதான் சிவசங்கர், பிரியங்கா. இவர்க ளுக்கு 5 வயதில் ஒரு பெண் குழந்தை உள்ளது. அவள் பெயர் ஷிவானி!

இந்நிலையில் நேற்று முன்தினம், அந்த பகுதியில் உள்ள கிணற்றில் இருந்து பெண்ணின் அலறல் சத்தம் கேட்கவே அக்கம்பக்கத்தினர் ஓடிப்போய் பார்த்தனர். அப்போது, கிணற்றில் பிரியங்காவும், ஷிவானியும் இருந்தனர். உடனடியாக அங்கிருந்த சிலர் கிணற்றில் குதித்து தத்தளித்துகொண்டு இருந்த பிரியங்காவை காப்பாற்றினார்கள். ஆனால் ஷிவானியை பிணமாகத்தான் மீட்டனர். இந்தவிஷயம் தொடர்பாக போலீசார் விசாரணை ஆரம்பித்தார்கள். அப்போது, தன்னிடம் பணம், நகைகளை கொள்ளை அடிக்கவே மர்மநபர்கள் வந்ததாகவும், அப்போது எங்கள் இருவரையும் கிணற்றில் தள்ளிவிட்டு சென்றதாகவும் பிரியங்கா போலீசாரிடம் கூறினார்.

இந்த பதிலை கேட்டதும் போலீசாருக்கு சந்தேகம் பிரியங்காமீதுதான் விழுந்தது. ஏனெனில் அந்த இடத்தில் ஜன நடமாட்டம் அதிகமாக இருக்குமாம். அதுவும் இல்லாமல் பிரியங்காவிடம் நகை, பணம் எதுவும் கொள்ளை போகவும் இல்லை. வழிப்பறி செய்ததற்கான அடையாளமும் இல்லை. இதனால் போலீசார் விசாரணையை பிரியங்காவிடமே மீண்டும் பலமாக ஆரம்பித்தனர்.

அப்போதுதான் எல்லா விஷயமும் வெளியே வந்தது. அப்போது பிரியங்கா சொன்னதாவது: "கணவர் சிவசங்கர் வெளிநாட்டில் வேலை பார்க்கிறார். குழந்தையுடன் நான் தனியா இருக்கேன். எனக்கு நிறைய ஆண்களுடன் தொடர்பு இருக்கு. அதனால அவர்களுடன் அடிக்கடி போனில் பேசிக்கிட்டே இருப்பேன். இந்த விஷயத்தை என் குழந்தை புருஷனிடம் போனில் பேசும்போது சொல்லிட்டாள்.

அவள் சாதாரணமாக கணவனிடம் சொன்னாலும் எனக்கு குழந்தைமீது ஆத்திரம் வந்தது. என்னுடைய கள்ளக்காதல்களுக்கு இடையூறாக நாளை வந்து விடுவாள், என் புருஷனிடம் சொல்லிவிடுவாள் என்றுதான் அவளை கொலை செய்ய முடிவு செய்தேன். இரவு நேரத்தில் கிணற்றில் குழந்தையையும் தள்ளி விட்டேன். நான் விடியும்வரை கிணற்று பக்கமே நின்றிருந்தேன். ஜனங்க காலையில நடமாட ஆரம்பிச்சதும், நான் கிணற்றில் இறங்கி தத்த ளிப்பதுபோல நடிச்சேன். இதை மறைக்கத்தான் முகமூடி கொள்ளையர்கள் வந்தார்கள் என பொய் சொல்லி நாடகம் நடத்தினேன்" என்றார். இதையடுத்து பிரியங்காவை போலீசார் கைது செய்துள்ளனர்.